qundao/data-zh-poetry huggingface dataset:
杂拟诗六首·其五
作者：张元凯
朝代：明

有士卧蓬蒿，悽怆恒鲜欢。饥乌噪檐侧，哀猿号树端。玄云被旭日，下土流光寒。昨夜严霜飞，林中木叶乾。凋彼萧与藿，曷以供朝餐。苟无邓通钱，莫弹贡禹冠。锻羽如栖鸡，努力空伐檀。一经令人老，竖儒安足叹。
杂拟诗六首·其六
作者：张元凯
朝代：明

海深犹可测，河广犹可凭。狂夫如飘风，心志莫可惩。结发明信誓，中道忽侵凌。葑菲槩尔遗，荼蓼茹谁憎。新宠良自固，故欢难再仍。凉飙起霜夕，陨叶何棱棱。羞以孤帷搴，坐见圆月升。三复白华诗，伤哉人无恒。
杂拟诗六首·其四
作者：张元凯
朝代：明

去年秋未半，良人去庭闱。今年秋欲尽，关塞音书稀。尘生在御瑟，苔绿当窗机。凉风动蘼芜，阴阴吹罗帷。白云疾飞来，掩我明月晖。空房怯不进，独坐长歔欷。县家羽檄至，沙场新解围。但求免锋镝，何敢望旋归。
杂诗二十首
作者：张元凯
朝代：明

时序有代谢，晦朔若循环。灵景歘以驰，六龙杳难攀。舜华曜曦林，蜉蝣息夕寰。流运感人思，履世云孔艰。菌芝想霞外，孔翠悲笼间。栖遁托素业，韬精保朱颜。迅彼云螭驾，迟尔冥鸿还。长揖当涂客，去矣归空山。阊阖有高楼，岩岩临万雉。财赋五都雄，声利三川侈。千花含碧城，九衢回绿水。拂云韶頀音，照地明光绮。我世授一廛，蓬蒿吴趋里。闭户岁月深，凉风日夕起。驰光娱乐散，幻景繁华徙。至哉物外游，超然忘所履。大运若转毂，鸿钧回化光。穷达须有命，顺时以行藏。君子或豹变，大人或龙翔。谁为鼓其机，所过神无方。南箕下人间，帝命弼有商。何知肖形者，宛在版筑傍。济旱霈霖雨，调元摄阴阳。乃识宇宙事，固吾分所当。吾友好名士，居然抱明哲。硕人赋考槃，圭组良不屑。朝刈中原葵，暮采西山蕨。陟岭高云旋，濯水空潭澈。白璧不可为，宁以青蝇缺。皎皎机上丝，岂同缁尘涅。独有孤松树，苍姿照白雪。异彼夭桃花，甘以色取悦。毁誉不可校，荣悴安能期。飘风逐浮云，恍惚万象移。头白失塞马，衣文附灵牺。不为智者虑，则为达士嗤。名勋盖一世，世改人不知。区区千金子，徒戒垂堂为。矧乃草莽间，暂借鹪鹩枝。得酒尽舒啸，短鬓春风吹。天上白玉虹，延袤十万里。昭回下紫溟，飞来跨瑶水。仙人挟之游，飘飖靡所止。祖骞寻河源，浮槎适孔迩。长揖银汉间，相遗赤虬履。乃饰双明珠，加缘五色绮。提携未轻著，纳令授孙子。千载俟风云，一附鸾鹤起。英雄树大业，端倪莫可循。出处更险夷，变化驱鬼神。释来有莘野，投竿渭水滨。潜龙岂久淹，跃渊始见鳞。落落屠与钓，相继拥朱轮。尺蠖具至理，其屈求以伸。蠛蠓能飞扬，灵贵矧乃人。大禹惜寸晷，分阴当自珍。楚人云千金，不如布一诺。由也以片言，折狱良不错。忠谅在人耳，隐然闻谔谔。对谈恒借躯，万乘遗如屩。所以国诸侯，不负布衣约。意气吐白虹，千寻走寥廓。今人徒嚣嚣，此道委沟壑。仲连宁蹈海，岂独秦风薄。凉风起昨夜，大火忽西移。蟋蟀啼近床，流萤飞入帷。白发竟盈把，丹砂尚无期。朝散陆贾金，暮披张衡诗。四愁郁不开，万金亦奚为。叹息竟无语，俛视川波驰。孤怀易成感，失路多所疑。朝绯犹可典，日日倾芳卮。屏居卧南冈，策杖遵行苇。凉风吹絺衣，澄江澹生朏。纵睇秋旻高，云英何韡韡。感时鸣蟋蟀，阅世遗葑菲。鹤岂愿乘轩，龟且聊曳尾。侘傺辞帝阍，偃蹇伴山鬼。庞公荷耒耜，君平谢筐篚。白首抱明德，斯人岂不伟。玄霜凋碧草，熙阳媚红芳。地道顺天施，不违物理常。蛾眉对尊酒，螓首临镜光。綵树栖鸑鷟，绿波荡鸳鸯。荣华销逝景，娱乐安久长。南山孤生柏，结根丹崖傍。贞干回造化，叶叶生馨香。愿借黄鹄翼，与之同颉颃。朝为清庙诗，暮作明堂赋。赋剪秋空云，诗濯锦江露。织成文绮霞，挂在珊瑚树。声价比南金，光耀掩大璐。缄之赠所知，无媒得君路。从兹失颜色，飒如枯蓬暮。遂令弃中衢，咄嗟谁复顾。杨意若可逢，薄言一往愬。仙人佳何许，迢迢白玉京。弱水悬碧海，赤城凌太清。昨遇壶中公，引我接容成。倒著苍凫舄，横吹紫鸾笙。泠然饮一勺，丹液融金茎。手拈赠三花，回车下蓬瀛。归来见乡井，偪促还自惊。招邀向时鹤，跨蹑游八纮。灼灼芙蓉花，开在秋江侧。彷佛临镜妆，嫣然好颜色。美人日暮来，搴裳娇无力。甫采聊自佩，再采还自匿。欲以寄远人，明我长相忆。浮云天外驰，长江限南北。搔首无一语，仰看双飞翼。踟蹰怯独归，烟水微茫黑。结发慕遐躅，息驾怀幽奇。去来山林客，寤寐濠梁期。岸沙皓明灭，陂冈郁参差。坐弄霞上月，载采岩下葵。野酌草昧中，素襟松风披。蹈海鲁仲连，逃山介子推。遗荣终自爱，任智亦何为。向来冥寂意，唯有孤云知。有士客长安，三冬有旨蓄。射策苦不收，归来卧空谷。对我长歔欷，悲风生林木。未得平津延，已见咸阳逐。一言足取相，奚必三千牍。无歌可指凤，有赋元因鵩。徬徨亦何为，唯共穷途哭。展也诗人言，蔌蔌方有谷。雨散无聚时，河奔无还流。岁月不我与，逝矣难再留。隙驹真促景，富贵焉可求。欲追凌风翮，云中无轻舟。卫霍甫青鬓，功业等山丘。广也七十战，白首不得侯。成固由天幸，败亦匪人谋。嗟嗟惜日短，秖为达士羞。吾祖产濠梁，偶成风云会。潜壑攀飞龙，薄海生霖霈。底定锡大封，骠骑功居最。桓桓镇南国，天子赐旌旆。祇受不世赏，山河元砺带。本从代邸功，汗马同丰沛。瓜瓞延秦吴，两地滥冠盖。茕茕余小子，岁月微禄赖。东海有佳人，矫矫云中姿。回翔自千仞，翻然斯来仪。光彩照四极，声华驰九夷。凤凰世希有，众人乃见疑。归巢弇山颠，孤踪蓬瀛期。曰余久沉冥，附翼惊以嬉。遗我绿绮琴，饮我白玉卮。卮酒良取醉，琴调罕所知。冥鹄耻淹栖，良驷喜超轶。出门聊顾盼，岁月真如失。春阳丽其晖，秋霜凄以瑟。俯仰二十年，浮沈如一日。贞士黄口谗，淑女蛾眉嫉。甫动季鹰思，再被展禽黜。苔绣芙蓉匣，雀罗蓬蒿室。所有金仆姑，已换银不律。
杂诗二十首·其一
作者：张元凯
朝代：明

时序有代谢，晦朔若循环。灵景歘以驰，六龙杳难攀。舜华曜曦林，蜉蝣息夕寰。流运感人思，履世云孔艰。菌芝想霞外，孔翠悲笼间。栖遁托素业，韬精保朱颜。迅彼云螭驾，迟尔冥鸿还。长揖当涂客，去矣归空山。
杂诗二十首·其七
作者：张元凯
朝代：明

英雄树大业，端倪莫可循。出处更险夷，变化驱鬼神。释来有莘野，投竿渭水滨。潜龙岂久淹，跃渊始见鳞。落落屠与钓，相继拥朱轮。尺蠖具至理，其屈求以伸。蠛蠓能飞扬，灵贵矧乃人。大禹惜寸晷，分阴当自珍。
杂诗二十首·其三
作者：张元凯
朝代：明

大运若转毂，鸿钧回化光。穷达须有命，顺时以行藏。君子或豹变，大人或龙翔。谁为鼓其机，所过神无方。南箕下人间，帝命弼有商。何知肖形者，宛在版筑傍。济旱霈霖雨，调元摄阴阳。乃识宇宙事，固吾分所当。
杂诗二十首·其九
作者：张元凯
朝代：明

凉风起昨夜，大火忽西移。蟋蟀啼近床，流萤飞入帷。白发竟盈把，丹砂尚无期。朝散陆贾金，暮披张衡诗。四愁郁不开，万金亦奚为。叹息竟无语，俛视川波驰。孤怀易成感，失路多所疑。朝绯犹可典，日日倾芳卮。
杂诗二十首·其二
作者：张元凯
朝代：明

阊阖有高楼，岩岩临万雉。财赋五都雄，声利三川侈。千花含碧城，九衢回绿水。拂云韶頀音，照地明光绮。我世授一廛，蓬蒿吴趋里。闭户岁月深，凉风日夕起。驰光娱乐散，幻景繁华徙。至哉物外游，超然忘所履。
杂诗二十首·其二十
作者：张元凯
朝代：明

冥鹄耻淹栖，良驷喜超轶。出门聊顾盼，岁月真如失。春阳丽其晖，秋霜凄以瑟。俯仰二十年，浮沈如一日。贞士黄口谗，淑女蛾眉嫉。甫动季鹰思，再被展禽黜。苔绣芙蓉匣，雀罗蓬蒿室。所有金仆姑，已换银不律。
杂诗二十首·其五
作者：张元凯
朝代：明

毁誉不可校，荣悴安能期。飘风逐浮云，恍惚万象移。头白失塞马，衣文附灵牺。不为智者虑，则为达士嗤。名勋盖一世，世改人不知。区区千金子，徒戒垂堂为。矧乃草莽间，暂借鹪鹩枝。得酒尽舒啸，短鬓春风吹。
杂诗二十首·其八
作者：张元凯
朝代：明

楚人云千金，不如布一诺。由也以片言，折狱良不错。忠谅在人耳，隐然闻谔谔。对谈恒借躯，万乘遗如屩。所以国诸侯，不负布衣约。意气吐白虹，千寻走寥廓。今人徒嚣嚣，此道委沟壑。仲连宁蹈海，岂独秦风薄。
杂诗二十首·其六
作者：张元凯
朝代：明

天上白玉虹，延袤十万里。昭回下紫溟，飞来跨瑶水。仙人挟之游，飘飖靡所止。祖骞寻河源，浮槎适孔迩。长揖银汉间，相遗赤虬履。乃饰双明珠，加缘五色绮。提携未轻著，纳令授孙子。千载俟风云，一附鸾鹤起。
杂诗二十首·其十
作者：张元凯
朝代：明

屏居卧南冈，策杖遵行苇。凉风吹絺衣，澄江澹生朏。纵睇秋旻高，云英何韡韡。感时鸣蟋蟀，阅世遗葑菲。鹤岂愿乘轩，龟且聊曳尾。侘傺辞帝阍，偃蹇伴山鬼。庞公荷耒耜，君平谢筐篚。白首抱明德，斯人岂不伟。
杂诗二十首·其十一
作者：张元凯
朝代：明

玄霜凋碧草，熙阳媚红芳。地道顺天施，不违物理常。蛾眉对尊酒，螓首临镜光。綵树栖鸑鷟，绿波荡鸳鸯。荣华销逝景，娱乐安久长。南山孤生柏，结根丹崖傍。贞干回造化，叶叶生馨香。愿借黄鹄翼，与之同颉颃。
杂诗二十首·其十七
作者：张元凯
朝代：明

雨散无聚时，河奔无还流。岁月不我与，逝矣难再留。隙驹真促景，富贵焉可求。欲追凌风翮，云中无轻舟。卫霍甫青鬓，功业等山丘。广也七十战，白首不得侯。成固由天幸，败亦匪人谋。嗟嗟惜日短，秖为达士羞。
杂诗二十首·其十三
作者：张元凯
朝代：明

仙人佳何许，迢迢白玉京。弱水悬碧海，赤城凌太清。昨遇壶中公，引我接容成。倒著苍凫舄，横吹紫鸾笙。泠然饮一勺，丹液融金茎。手拈赠三花，回车下蓬瀛。归来见乡井，偪促还自惊。招邀向时鹤，跨蹑游八纮。
杂诗二十首·其十九
作者：张元凯
朝代：明

东海有佳人，矫矫云中姿。回翔自千仞，翻然斯来仪。光彩照四极，声华驰九夷。凤凰世希有，众人乃见疑。归巢弇山颠，孤踪蓬瀛期。曰余久沉冥，附翼惊以嬉。遗我绿绮琴，饮我白玉卮。卮酒良取醉，琴调罕所知。
杂诗二十首·其十二
作者：张元凯
朝代：明

朝为清庙诗，暮作明堂赋。赋剪秋空云，诗濯锦江露。织成文绮霞，挂在珊瑚树。声价比南金，光耀掩大璐。缄之赠所知，无媒得君路。从兹失颜色，飒如枯蓬暮。遂令弃中衢，咄嗟谁复顾。杨意若可逢，薄言一往愬。
杂诗二十首·其十五
作者：张元凯
朝代：明

结发慕遐躅，息驾怀幽奇。去来山林客，寤寐濠梁期。岸沙皓明灭，陂冈郁参差。坐弄霞上月，载采岩下葵。野酌草昧中，素襟松风披。蹈海鲁仲连，逃山介子推。遗荣终自爱，任智亦何为。向来冥寂意，唯有孤云知。
杂诗二十首·其十八
作者：张元凯
朝代：明

吾祖产濠梁，偶成风云会。潜壑攀飞龙，薄海生霖霈。底定锡大封，骠骑功居最。桓桓镇南国，天子赐旌旆。祇受不世赏，山河元砺带。本从代邸功，汗马同丰沛。瓜瓞延秦吴，两地滥冠盖。茕茕余小子，岁月微禄赖。
杂诗二十首·其十六
作者：张元凯
朝代：明

有士客长安，三冬有旨蓄。射策苦不收，归来卧空谷。对我长歔欷，悲风生林木。未得平津延，已见咸阳逐。一言足取相，奚必三千牍。无歌可指凤，有赋元因鵩。徬徨亦何为，唯共穷途哭。展也诗人言，蔌蔌方有谷。
杂诗二十首·其十四
作者：张元凯
朝代：明

灼灼芙蓉花，开在秋江侧。彷佛临镜妆，嫣然好颜色。美人日暮来，搴裳娇无力。甫采聊自佩，再采还自匿。欲以寄远人，明我长相忆。浮云天外驰，长江限南北。搔首无一语，仰看双飞翼。踟蹰怯独归，烟水微茫黑。
杂诗二十首·其四
作者：张元凯
朝代：明

吾友好名士，居然抱明哲。硕人赋考槃，圭组良不屑。朝刈中原葵，暮采西山蕨。陟岭高云旋，濯水空潭澈。白璧不可为，宁以青蝇缺。皎皎机上丝，岂同缁尘涅。独有孤松树，苍姿照白雪。异彼夭桃花，甘以色取悦。
李明府以覃恩进秩有赠
作者：张元凯
朝代：明

山林赤芾自辉煌，五马纷纭贺草堂。此贵不曾由赵孟，一身终许傲羲皇。清时雨露偏丘壑，白首莺花隔庙廊。为语昔游琴酒伴，大夫元是旧行藏。
杨柳词二首
作者：张元凯
朝代：明

稽洛山边春草残，渔阳戍里夕烽寒。故园杨柳年年绿，只有闺人带泪看。妾梦飘扬绕翠帏，柳花飞处思依依。好随风絮天涯去，寻得萧郎作伴归。
杨柳词二首·其一
作者：张元凯
朝代：明

稽洛山边春草残，渔阳戍里夕烽寒。故园杨柳年年绿，只有闺人带泪看。
杨柳词二首·其二
作者：张元凯
朝代：明

妾梦飘扬绕翠帏，柳花飞处思依依。好随风絮天涯去，寻得萧郎作伴归。
松陵舟次呈治兵宪使冯公
作者：张元凯
朝代：明

花扑楼船锦缆香，兵符春暖不飞霜。山公一夕同樽俎，能使千秋重葛彊。
林鹤篇
作者：张元凯
朝代：明

晏坐寄玄览，感物生遐思。有鹙在梁饱，有鹤在林饥。所处虽倒置，鹤也安足悲。逍遥寓空谷，还与丛桂期。一鸣闻九天，其子能和之。夕可饮沆瀣，晨可餐灵芝。驭彼王子乔，白云同差池。回视在梁者，龌龊亦奚为。
枫桥与送者别
作者：张元凯
朝代：明

枫桥秋水绿无涯，枫叶满树红于花。万里之行才十里，阖闾城头尚堪指。游子尊前泪湿衣，离心已逐片帆飞。酒酣不识身为客，意欲元同送者归。
柳花歌金陵送客
作者：张元凯
朝代：明

吴宫濯濯春杨柳，东风吹花满渡口。摇烟拂水总无关，缀雪沾霜竟何有。沧浪漫使搴人衣，武陵乱约桃花归。自是青春留不住，非因黄鸟蹴能飞。芳草晴丝引江渚，飘扬千里同君去。远游谁遣迟萧郎，风流展转思张绪。建业青山绕大堤，女郎团扇扑高低。往来不见临春阁，且入长干送马蹄。
桂树
作者：张元凯
朝代：明

桂树何苍苍，不生桃李园。久滋颍川水，远托箕山根。离立不成林，偃蹇何所援。商山采芝叟，无端去乘轩。楚皋佩兰者，不返湘江魂。何如老此树，终焉绝尘喧。小山空有招，白云竟无言。
梅花篇初春偕山甫始馀长倩三隐君及儿子允文过湖上邓尉聚坞诸山为十日游制三百字
作者：张元凯
朝代：明

载酒出山郭，探梅过水涯。客閒来看早，岁闰较开迟。渐以明村落，俄将暗路岐。纵横乱若荠，远近积如茨。无间阡连陌，宁分陇与陂。盈门春烂日，比屋素封时。皓练千箱启，珠玑万斛遗。丛丛藏古寺，寂寂压疏篱。比麝香逾远，成虬影太奇。瑶林仙圃接，玉树谢家移。秀色堪容与，寒光更陆离。鳞鳞纷藓甲，鹤鹤俨花枝。南国凭传信，深宫任点眉。晴犹漙雪片，暖尚挺冰姿。秾李何嗟及，夭桃奚以为。未开先自洁，纵落亦无疵。明烛当宵照，清泉傍晓滋。扫英童并戏，啄蕊鹊争窥。弄笛从吾好，调羹匪尔思。孤高偏被岭，宛媚故临池。即是山之利，还为土所宜。好留明月伴，忍负白云期。但许幽人识，那令显者知。间松贞不愧，倚石介同持。便可携琴往，谁当荷锸随。杜陵唯索笑，何逊独题诗。彭泽忘栽柳，商山罢采芝。兴馀剡水曲，住遍辋川湄。胜事良堪纪，芳辰不可追。斯游殊汗漫，聊且解人颐。
楞伽寺读书
作者：张元凯
朝代：明

常住无人识，诸僧日与驩。并嫌留短发，何意恋微官。岁月穷千卷，行藏老一箪。草堂青嶂合，春雨响琅玕。
楼居二首
作者：张元凯
朝代：明

仙人好楼居，吾亦厌卑处。结构倚遥岑，鸿飞终远举。樛木荫白日，流水萦苍渚。何必凉风来，孤高自消暑。空山正阒寂，蓬门迟支许。云霞几席流，嗒然无一语。余生不偶世，块处空山久。木末出岑楼，青旻一挥手。高云翳我裾，明月入我牖。坐见松树阴，群然麋鹿走。郑真谷口锄，梁鸿庑下臼。外是无长物，留巾漉美酒。
楼居二首·其一
作者：张元凯
朝代：明

仙人好楼居，吾亦厌卑处。结构倚遥岑，鸿飞终远举。樛木荫白日，流水萦苍渚。何必凉风来，孤高自消暑。空山正阒寂，蓬门迟支许。云霞几席流，嗒然无一语。
楼居二首·其二
作者：张元凯
朝代：明

余生不偶世，块处空山久。木末出岑楼，青旻一挥手。高云翳我裾，明月入我牖。坐见松树阴，群然麋鹿走。郑真谷口锄，梁鸿庑下臼。外是无长物，留巾漉美酒。
楼居寄豹孙
作者：张元凯
朝代：明

宇内空无托，凭高祇忆君。青山城不隔，黄鸟日相闻。竹乱一庭月，花深半榻云。国香分在握，遥思坐氤氲。
横塘逢钱功甫同泛湖上功甫作歌为赠率尔酬之
作者：张元凯
朝代：明

横塘十里青山转，太湖秋水明如练。菱歌才起眠鸥惊，蘋花尽落游鱼见。兰叶浮来五两轻，葡萄一斛偏能盈。缩项槎头银片阔，巨螯盘里珊瑚横。船窗乱扑芙蓉绿，鸬鹚杓泛清于玉。一歌杜甫渼陂行，再歌李白乌栖曲。临流击楫烟云开，欲倾李杜平生怀。相逢龊龊莫可语，眼中唯见钱生来。钱生谓我才情丽，鹔鹴裘上春霞曳。何为执戟风尘中，折腰十载青衫敝。子言亹亹真慨慷，丈夫无泪沾衣裳。湖波万顷峰七十，与子携手同翱翔。楞伽精舍翠微里，松篁绕屋花盈几。支郎却喜许询至，旋开香积醍醐美。夕阳明灭水上飞，千山尽紫光湿衣。空门旷寂且高卧，城郭偪促毋庸归。君不见初月一痕五湖渺，馆娃镜里蛾眉巧。又不见吴山落木秋风急，越来溪上戈船入。僣王图霸倏一时，故宫荒寝千年思。黍离麛鹿宛然在，夫差勾践争何为。子怀和璧徒美好，我非石人不耐老。歌凤狂言秖自嗤，雕虫小技安足道。但须日饮三千钟，颓然醉倒万事空。醒来孤岭发长啸，一声惊落天高鸿。
武陵江都尉过访
作者：张元凯
朝代：明

江淹系马帝城边，杨柳如丝尽暮烟。从事步兵为日久，量移搜粟感恩偏。月明寒铗逢燕市，花落春潮上越船。莫以壮年消渴甚，漫随人去饮贪泉。
残月篇傅明府衙斋和沈嘉则
作者：张元凯
朝代：明

既望弦将下，徐亏魄未亡。入风微绕晕，隐雾细含光。半露婵娟影，俄分丛桂香。扇疑残白羽，镜欲掩红妆。宝宇修非久，金枢坏不妨。兔方潜玉窟，蟾尚恋银潢。映浦珠难合，沉波绮慢藏。宫曾奔羿后，树已斫吴刚。丸碎鹊惊堕，冰消轮碍翔。孤升经雁塞，缺照度兰房。眉黛新犹好，容华盛岂常。清晖如可玩，彻夜只飞觞。
水上
作者：张元凯
朝代：明

短棹菰芦出，长谣水上闻。山青才歇雨，湖白欲生云。浪转鸥无迹，沙回藻有文。渚兰随可采，宁待楚人分。
江上寄远人
作者：张元凯
朝代：明

万里相思寄楚云，三春桃李遍江濆。只因花里逢君别，每见花枝便忆君。
江上遇蔡都尉
作者：张元凯
朝代：明

同是穷途叹数奇，鹖冠凋敝不胜悲。孤篷夜雨天涯泪，老骥秋风塞外思。去国一身浑似梦，归家双鬓各成丝。长安记得相逢日，正是桃花饮马时。
江亭夜月送客二首
作者：张元凯
朝代：明

月出大江白，山近高城青。我归掩蓬荜，君去逐浮萍。津亭黯然别，芦苇风萧萧。舟中有明月，庶几慰寂寥。
江亭夜月送客二首·其一
作者：张元凯
朝代：明

月出大江白，山近高城青。我归掩蓬荜，君去逐浮萍。
江亭夜月送客二首·其二
作者：张元凯
朝代：明

津亭黯然别，芦苇风萧萧。舟中有明月，庶几慰寂寥。
江村同方山人子服过寒山寺访旭上人
作者：张元凯
朝代：明

旷适柴桑叟，栖迟萧寺邻。贫家春酒绿，细雨杏花新。澹虑全轻物，忘机不畏人。远公能好客，因尔得相亲。
江楼
作者：张元凯
朝代：明

高阁凭扬子，登临伤客心。云青山有色，潮白海生音。落日灵均庙，秋风庄舄吟。大江南去路，惆怅暮归禽。
江楼二首
作者：张元凯
朝代：明

绿窗开云中，青壁凌江沚。髣髴翡翠屏，照耀明光绮。江帆留不住，美人在天涯。高楼日暮心，肠断芙蓉花。
江楼二首·其一
作者：张元凯
朝代：明

绿窗开云中，青壁凌江沚。髣髴翡翠屏，照耀明光绮。
江楼二首·其二
作者：张元凯
朝代：明

江帆留不住，美人在天涯。高楼日暮心，肠断芙蓉花。
江蓠馆六咏 其一 松斋
作者：张元凯
朝代：明

潜虬立幽径，偃蹇老苍鬣。不受秦人封，祇赏朱家侠。
江蓠馆六咏 其三 月榭
作者：张元凯
朝代：明

遥空独鸟还，松际孤云没。呼彼谪仙人，同问青天月。
江蓠馆六咏 其二 筠房
作者：张元凯
朝代：明

潇湘片云飞，洞房绿如染。夫君不远游，枝间无泪点。
江蓠馆六咏 其五 石坞
作者：张元凯
朝代：明

片帆马沙渡，髣髴牛渚侧。江光漾云根，窗间常五色。
江蓠馆六咏 其六 鹤院
作者：张元凯
朝代：明

所适跬步间，稍宽樊笼下。院处讵云荣，古有乘轩者。
江蓠馆六咏 其四 眺台
作者：张元凯
朝代：明

白日隐天末，高台凌云间。缥缈何所见，海中三神山。
江蓠馆六咏·松斋
作者：张元凯
朝代：明

潜虬立幽径，偃蹇老苍鬣。不受秦人封，祇赏朱家侠。潇湘片云飞，洞房绿如染。夫君不远游，枝间无泪点。遥空独鸟还，松际孤云没。呼彼谪仙人，同问青天月。白日隐天末，高台凌云间。缥缈何所见，海中三神山。片帆马沙渡，髣髴牛渚侧。江光漾云根，窗间常五色。所适跬步间，稍宽樊笼下。院处讵云荣，古有乘轩者。
江风行与朱图山泛楼船作
作者：张元凯
朝代：明

长江万里吹天风，将军置酒楼船中。楼船忽奏军中乐，无乃黯惨蛟龙觉。山川出云历乱飞，疾来掩我白日晖。中流汹涌俱辟易，人谓如此将无归。将军自是湖海客，神气自若催挂席。浩荡洪流欲挽回，崩奔巨浪能冲逆。渊渊徐起回风挝，长驱直指扶桑涯。蜃气氤氲辨城阙，鲸波蹴浪翻空花。分明栖息匡庐下，碎瀑飞泉明月夜。恍惚窗牖峨眉端，雪片纷纷六月寒。须臾暝色垂垂黑，前队戈船左右翼。咫尺蛟龙欲扣舷，夜光那向怀中匿。壮图寂寞何为乎，余亦从君击唾壶。老骥能思千里不，百万犹供一掷无。人寿河清不可俟，富贵不来行乐耳。世间多少弱男儿，觅人颜色沾沾喜。曾忆长江牛渚边，温峤焚犀夜放船。英雄志业莫可测，酒酣拔剑心茫然。
沙河道中
作者：张元凯
朝代：明

洲渚河流剩，沙堆风卷馀。牛羊纷认牧，禾黍乱成畬。枣熟人憎鸟，荷枯獭趁鱼。秋霜欲侵鬓，愁绝独驱车。
治平寺朗公房看梅
作者：张元凯
朝代：明

野寺犹残腊，山窗见数枝。冲寒频索笑，迟雪共题诗。僧惧看时折，人怀赏后思。何当留借榻，清梦独相随。
济上逢张漕尉
作者：张元凯
朝代：明

济水绕船流，萧然独树秋。暮云停楚骑，明月出吴钩。主计张苍棹，沉酣李白楼。不堪思往事，零落半同游。
淮南秋日感怀
作者：张元凯
朝代：明

淮海清霜遍楚宫，妍华零落感伤同。不知客鬓今朝白，但见江枫昨夜红。
清郡大宁寺二首
作者：张元凯
朝代：明

借住元常住，深藏是善藏。注瓶泉水冷，开卷法华香。古桧如虬偃，新松比鹤长。红尘将赤日，亦避寺清凉。初地能逃暑，中宵暂问禅。草中生熠耀，藕上吐婵娟。同舍病摩诘，东邻老郑虔。吁嗟坎壈岁，忏悔佛灯前。
清郡大宁寺二首·其一
作者：张元凯
朝代：明

借住元常住，深藏是善藏。注瓶泉水冷，开卷法华香。古桧如虬偃，新松比鹤长。红尘将赤日，亦避寺清凉。
清郡大宁寺二首·其二
作者：张元凯
朝代：明

初地能逃暑，中宵暂问禅。草中生熠耀，藕上吐婵娟。同舍病摩诘，东邻老郑虔。吁嗟坎壈岁，忏悔佛灯前。
清郡访郑丈二首
作者：张元凯
朝代：明

处士芰荷裳，相将舞媚娘。竹枝新度曲，桃叶旧怜香。碧椀银丝鲙，冰壶白玉浆。清泉自销暑，落月尚飞觞。白首美遨游，他乡行乐稠。朱弦被琴瑟，绿树系骅骝。虚席迎无忌，倾囊问莫愁。每劳银不律，只为锦缠头。
清郡访郑丈二首·其一
作者：张元凯
朝代：明

处士芰荷裳，相将舞媚娘。竹枝新度曲，桃叶旧怜香。碧椀银丝鲙，冰壶白玉浆。清泉自销暑，落月尚飞觞。
清郡访郑丈二首·其一
作者：张元凯
朝代：明
体裁：五言律诗

处士芰荷裳，相将舞媚娘。竹枝新度曲，桃叶旧怜香。碧碗银丝鲙，冰壶白玉浆。清泉自销暑，落月尚飞觞。
清郡访郑丈二首·其二
作者：张元凯
朝代：明

白首美遨游，他乡行乐稠。朱弦被琴瑟，绿树系骅骝。虚席迎无忌，倾囊问莫愁。每劳银不律，只为锦缠头。
渔父
作者：张元凯
朝代：明

溪桥转山径，湖水碧于苔。渔舟柳阴下，举网得四腮。樵薪犹未至，新醅业已开。团圞坐妻孥，不簪亦不鞋。欲要采菱人，西风吹船回。蔌蔌芦叶响，月上潮正来。波涛非云险，梦寐良不乖。向逢楚大夫，言言伤我怀。
渡江
作者：张元凯
朝代：明

十二月将尽，三千里外还。船犹冲白浪，家已近青山。暂罢穷途哭，难为故国颜。解装无长物，朔雪处囊间。
渡江访朱在明
作者：张元凯
朝代：明

万里江流到海门，片帆天际识孤村。夕阳潮落山微露，远浦云归树半昏。但种桃花疑避世，却留明月共开樽。朱家季布千年事，握手灯前重细论。
游吴山醉歌示越中同游
作者：张元凯
朝代：明

吴人浪游越，越山旧名吴。吴山窈窕如画图，芙蓉乱扑城之阇。云英不远紫微省，杏花偏近黄公垆。解衣贳酒独感慨，还上高台听鹧鸪。鹧鸪不为啼春雨，似诉吴越兴亡语。般乐夫差首己濡，忧勤勾践胆能茹。偶尔凭陵一跳梁，毕竟山丘共首鼠。草上同飞望帝魂，宫中曾献捧心女。吴山越水春融融，吴王越霸归东风。白驹度隙促短景，朱花散綵成飘蓬。乍来一笑已陈迹，兹山千古青无穷。即今箫鼓锦城乐，但识屏翰皇图雄。吁嗟黄金不买绿酒醉，何乃愦愦人世亶不聪。
游西山舟中作
作者：张元凯
朝代：明

春风郭外柳条斜，回合青山在水涯。溪浅仅容游妓舫，云深偏隐列仙家。大堤初绿王孙草，细雨才红杏子花。司马不将衫袖湿，芳郊载酒听琵琶。
湖上
作者：张元凯
朝代：明

自笑吾生未有涯，乾坤莽莽只浮槎。看山不厌闻啼鸟，对酒何须问落花。丛菊篱边元亮宅，木兰舟里子皮家。菰芦自狎渔樵伴，一曲清溪是若耶。
湖上宴集二首
作者：张元凯
朝代：明

桂楫出横塘，兰陵绿酒香。露桃无赖色，夜月可怜光。客赋元鹦鹉，山名是凤凰。江南风物丽，罗绮俨成行。使者解金龟，春风倒接䍦。柳丝缫燕子，花瓣掠鱼儿。水绿平铺绮，山青远画眉。落梅新制曲，红袖隔船吹。
湖上宴集二首·其一
作者：张元凯
朝代：明

桂楫出横塘，兰陵绿酒香。露桃无赖色，夜月可怜光。客赋元鹦鹉，山名是凤凰。江南风物丽，罗绮俨成行。
湖上宴集二首·其二
作者：张元凯
朝代：明

使者解金龟，春风倒接䍦。柳丝缫燕子，花瓣掠鱼儿。水绿平铺绮，山青远画眉。落梅新制曲，红袖隔船吹。
湖上归
作者：张元凯
朝代：明

野寺垂杨外，湖陂乱苇间。翠含千树雨，青露一痕山。果熟喧童口，桑稠碍女鬟。渔舟小如叶，载我洞庭还。
湖上独酌
作者：张元凯
朝代：明

柳条黯黯暮阴垂，不尽飞花过水湄。驹影似怜人世促，鸟言如愬酒杯迟。已甘常服唯荷叶，若问奚冠是竹皮。失路未须嗟独往，沧洲元与白鸥期。
湖上迟客
作者：张元凯
朝代：明

石湖溪水碧于苔，烟雨扁舟去复回。恰有桃花一千树，春风能迟阮郎来。
湖上逢沈君典太史
作者：张元凯
朝代：明

载酒湖山兴易乘，菰芦谁识秘书丞。峰头初月迎船出，水上明霞绕座凝。凤德未衰无可诮，龙门犹在愿先登。不知太史公何意，偏是交游重李陵。
滕村访姜太史二首
作者：张元凯
朝代：明

逶迤桃李径，骀荡自阳春。祭酒门如水，江干雨似尘。苔生陶甓润，花发董帷新。何事登封日，犹閒礼乐臣。玄亭耽寂寞，春雨碧氤氲。竹净轩窗色，兰滋几席芬。人伦郭有道，时命李将军。莫便营东墅，苍生孰舍君。
滕村访姜太史二首·其一
作者：张元凯
朝代：明

逶迤桃李径，骀荡自阳春。祭酒门如水，江干雨似尘。苔生陶甓润，花发董帷新。何事登封日，犹閒礼乐臣。
滕村访姜太史二首·其二
作者：张元凯
朝代：明

玄亭耽寂寞，春雨碧氤氲。竹净轩窗色，兰滋几席芬。人伦郭有道，时命李将军。莫便营东墅，苍生孰舍君。
漕船曲十首
作者：张元凯
朝代：明

渚静芙蕖开，波动鸳鸯起。黄头白足儿，双双浴清沚。人家住草莽，暮烟青菹茹。沙岸无古木，河浑多大鱼。越女立吴船，容娇髻欲堕。回首不见侬，将腰轻转柁。招招问舟子，船是江南不。以我木棉花，换尔金阊酒。乱山对舆梁，积水闭上闸。小史唱短筹，长年晒旧衲。淮阴恶年少，刺船能挽强。但恨难行处，不在青楼傍。漕渠十二率，约束楼船新。朱衣挂金节，绿酒映玉人。青徐水道倡，吴楚漕艘客。年年绸缪期，偏近女牛夕。意气争官河，赳赳轻乃公。恒有脱死士，藏活为船佣。官米不直钱，私酒不待价。醉尉拥燕姬，公然坐柳下。
漕船曲十首·其一
作者：张元凯
朝代：明

渚静芙蕖开，波动鸳鸯起。黄头白足儿，双双浴清沚。
漕船曲十首·其七
作者：张元凯
朝代：明

漕渠十二率，约束楼船新。朱衣挂金节，绿酒映玉人。
漕船曲十首·其三
作者：张元凯
朝代：明

越女立吴船，容娇髻欲堕。回首不见侬，将腰轻转柁。
漕船曲十首·其九
作者：张元凯
朝代：明

意气争官河，赳赳轻乃公。恒有脱死士，藏活为船佣。
漕船曲十首·其二
作者：张元凯
朝代：明

人家住草莽，暮烟青菹茹。沙岸无古木，河浑多大鱼。
漕船曲十首·其五
作者：张元凯
朝代：明

乱山对舆梁，积水闭上闸。小史唱短筹，长年晒旧衲。
漕船曲十首·其八
作者：张元凯
朝代：明

青徐水道倡，吴楚漕艘客。年年绸缪期，偏近女牛夕。
漕船曲十首·其六
作者：张元凯
朝代：明

淮阴恶年少，刺船能挽强。但恨难行处，不在青楼傍。
漕船曲十首·其十
作者：张元凯
朝代：明

官米不直钱，私酒不待价。醉尉拥燕姬，公然坐柳下。
漕船曲十首·其四
作者：张元凯
朝代：明

招招问舟子，船是江南不。以我木棉花，换尔金阊酒。
漫兴
作者：张元凯
朝代：明

欲移愚谷住，乞得醉乡封。久自甘人弃，难为悦已容。时情轻马走，世态厌龙钟。落落沉冥者，吾师阮嗣宗。
漫兴
作者：张元凯
朝代：明

馆娃宫畔采芳菲，相谑曾将芍药遗。白雪漫言人寡和，醉操银管与文姬。
潞河中秋初度二首
作者：张元凯
朝代：明

问年逢六六，逆旅自茕茕。白发须臾事，黄金乌有生。据鞍宁待试，邀笛不辞行。愁绝今宵月，重圆蓟北城。桂影青天满，桑乾白水斜。公车不待诏，客舍秪思家。报主雌雄剑，谋生子母瓜。去年今夜酒，吴市听琵琶。
潞河中秋初度二首·其一
作者：张元凯
朝代：明

问年逢六六，逆旅自茕茕。白发须臾事，黄金乌有生。据鞍宁待试，邀笛不辞行。愁绝今宵月，重圆蓟北城。
潞河中秋初度二首·其二
作者：张元凯
朝代：明

桂影青天满，桑乾白水斜。公车不待诏，客舍秪思家。报主雌雄剑，谋生子母瓜。去年今夜酒，吴市听琵琶。
潞河二首
作者：张元凯
朝代：明

黄金定鼎古燕台，紫气昭回接上台。弱柳繁花三辅合，丽云迟日九重开。殊方照夜明珠入，重译经年雪雉来。辇下何须横槊赋，侍臣不少建安才。潞河花木总荣芬，锦缆牙樯映水濆。皇泽此中涵似海，帝城自外望如云。金堤夜发监河使，紫塞春归镇朔军。独愧远臣犹逆旅，悲歌击楫不堪闻。
潞河二首·其一
作者：张元凯
朝代：明

黄金定鼎古燕台，紫气昭回接上台。弱柳繁花三辅合，丽云迟日九重开。殊方照夜明珠入，重译经年雪雉来。辇下何须横槊赋，侍臣不少建安才。
潞河二首·其二
作者：张元凯
朝代：明

潞河花木总荣芬，锦缆牙樯映水濆。皇泽此中涵似海，帝城自外望如云。金堤夜发监河使，紫塞春归镇朔军。独愧远臣犹逆旅，悲歌击楫不堪闻。
潞河舟中寄朱在明
作者：张元凯
朝代：明

潞水潺湲怆旅魂，故人不共月中樽。如何咫尺春明路，恰似吴门忆蓟门。
潞河雪二首
作者：张元凯
朝代：明

十月燕山雪，孤舟潞水涯。沙滩银浪细，岸柳玉条斜。逐鹭宁分羽，栖芦欲混花。蓬窗莫令进，易惹鬓生华。雪霰今朝集，寒冰昨夜坚。幸存东郭履，不赋北门篇。客路黄云外，乡书白雁边。关河无锁钥，偏阻未归船。
潞河雪二首·其一
作者：张元凯
朝代：明

十月燕山雪，孤舟潞水涯。沙滩银浪细，岸柳玉条斜。逐鹭宁分羽，栖芦欲混花。蓬窗莫令进，易惹鬓生华。
潞河雪二首·其二
作者：张元凯
朝代：明

雪霰今朝集，寒冰昨夜坚。幸存东郭履，不赋北门篇。客路黄云外，乡书白雁边。关河无锁钥，偏阻未归船。
濠上逢客
作者：张元凯
朝代：明

相逢木兰棹，同过渚莲亭。散发新添白，看山不改青。种花无旧业，视草有玄经。寂寞江湖上，常占处士星。
濠上逢潘孟乔
作者：张元凯
朝代：明

河阳公子建安才，柳色吴阊共举杯。李郭如仙舟并倚，渊云成锦赋亲裁。青蛾细雨樽前湿，红杏春风江上开。知己未忘推毂意，昨宵淮府一书来。
焦山旸公房二首
作者：张元凯
朝代：明

孤绝江之岛，栖迟隐矣身。迷花翚似绮，在藻鲚如银。高枕流云覆，清言白日沦。山中许玄度，支遁好为邻。山径缘苍渚，松寮掩翠微。断崖犹鹤碣，三诏尚渔矶。衣楚青荷叶，江明白板扉。临流当洗耳，鸥鹭不惊飞。
焦山旸公房二首·其一
作者：张元凯
朝代：明

孤绝江之岛，栖迟隐矣身。迷花翚似绮，在藻鲚如银。高枕流云覆，清言白日沦。山中许玄度，支遁好为邻。
焦山旸公房二首·其二
作者：张元凯
朝代：明

山径缘苍渚，松寮掩翠微。断崖犹鹤碣，三诏尚渔矶。衣楚青荷叶，江明白板扉。临流当洗耳，鸥鹭不惊飞。
燕京夜雪篇
作者：张元凯
朝代：明

北风吹沙日无光，北门寂历鸣枯桑。须臾暮雪飞陋巷，蓬扉不开卧欲僵。西邻客子忽排闼，苍头蹇步持壶觞。恍如层冰甫挟纩，又似幽谷回春阳。何暇秦篝与齐缕，不去弹棋共格五。乡语绵蛮自少文，行酒峥嵘能用武。因忆边城雪作山，崎岖万里玉门关。冰连瀚海悬军入，冻断交河探骑还。以身许国宁惮死，安顾裂肤仍堕指。今夜相逢杯酒间，何如此辈沙场里。
燕居
作者：张元凯
朝代：明

衡门聊偃息，泌水可忘餐。黄鸟林中听，青山江上看。云流石几净，花落竹房寒。短发偏宜散，何须制箨冠。
牡丹下夜集
作者：张元凯
朝代：明

绮窗云半护，香气雾相和。为惜春光尽，翻怜夜色多。客欢方太剧，花态转微酡。欲迟朝霞至，明星奈尔何。
独坐
作者：张元凯
朝代：明

孤亭散玄草，独坐对青樽。啼鸟留在径，落花飞出门。
独游
作者：张元凯
朝代：明

晚出白云轩，来过青莲宇。翩翩曳短裾，不挂尘中组。原草生芳荑，飞花满桑土。独鹤先我行，南山遥为主。莞尔听鸣禽，不觉逢渔父。共笑嵇生懒，好锻对环堵。何如今日游，春风采兰杜。
独酌
作者：张元凯
朝代：明

栖栖不得志，春到罕芳宴。偶有一壶酒，独酌聊自遣。公荣曷与焉，嗣宗无由见。东风川上来，入林堕花片。黄鸟乃有情，睍睆还相唁。古人功名会，成败忽如霰。何事龙门生，不立醉者传。
玄墓山看梅和友人作
作者：张元凯
朝代：明

芬芳秀色若可餐，正月梅花开未残。万树俱含兰气郁，千崖欲动珠光寒。春风披拂白云上，明月常抱青林端。深入山家疑积雪，闭门犹恐惊袁安。
玉泉寺观鱼
作者：张元凯
朝代：明

深林三月乱啼莺，寂寞龙宫一沼平。花落锦鳞霞片片，鉴空潭水玉英英。斋分法食非贪饵，池对禅关是放生。岂为望渊终有羡，朅来濠上已忘情。
琅琊别墅二首
作者：张元凯
朝代：明

高阁临花渚，云英逐望新。空濛微见海，窈窕曲藏春。乔木元无恙，青山已即真。君家旧时墅，曾住两珣珉。邻刹松涛远，隔川花雨轻。云峰分太华，池水半昆明。浮白消尘虑，耽玄匪世情。超然得禅悟，园以小祇名。
琅琊别墅二首·其一
作者：张元凯
朝代：明

高阁临花渚，云英逐望新。空濛微见海，窈窕曲藏春。乔木元无恙，青山已即真。君家旧时墅，曾住两珣珉。
琅琊别墅二首·其二
作者：张元凯
朝代：明

邻刹松涛远，隔川花雨轻。云峰分太华，池水半昆明。浮白消尘虑，耽玄匪世情。超然得禅悟，园以小祇名。
田舍
作者：张元凯
朝代：明

老去为农谷口田，五湖烟雨正茫然。于飞柳下振振鹭，欲堕波间跕跕鸢。试听沧浪才和曲，再观秋水就名篇。青山不厌频来往，耐可张融只住船。
申太史席上漫呈
作者：张元凯
朝代：明

集贤邸第元如水，夹道槐阴已筑沙。携出炉香分殿雾，折来花朵带宫霞。西清奏瑟南薰散，东阁开樽北斗斜。最是情深桑梓客，酒酣犹自问宣麻。
申太史招饮邸第席上漫呈
作者：张元凯
朝代：明

八月凉秋动城阙，朔方候雁催群发。防秋羽骑夜授衣，破贼将军朝秉钺。无能辇下请长缨，投笔书生志未成。黑貂久作长安客，青苑谁深故苑情。玉堂学士伊周侣，退朝为我设鸡黍。相对惟多桑梓言，不作金华殿中语。幸睹熙朝日月新，欣逢河岳又生申。扫门岂是通私谒，推毂偏能问故人。惭余射不能穿札，束发空教慕奇节。归卧南山一十春，马无羁勒车无辖。我辈何须尺寸功，但令公等致时雍。愿言王者称无外，肃慎呼韩作附庸。
留客
作者：张元凯
朝代：明

对客共小饮，阅世成大噱。且啖景升牛，莫舞羊公鹤。
留客
作者：张元凯
朝代：明

草舍邻萧寺，柴门隐竹丛。榻容徐孺借，杯许故人同。乱水秋逾碧，孤芳晚更红。前溪垂钓处，已在月明中。
病起访曹子念
作者：张元凯
朝代：明

惆怅朱颜镜里更，尚馀肝胆照人明。相逢不尽悲歌意，万里沧溟紫霓生。
相逢行二首
作者：张元凯
朝代：明

相逢游侠伴，大醉柳市南。季布止一诺，生平无二三。相逢大堤上，美人花不如。却笑陈孟公，夜行藩其车。
相逢行二首·其一
作者：张元凯
朝代：明

相逢游侠伴，大醉柳市南。季布止一诺，生平无二三。
相逢行二首·其二
作者：张元凯
朝代：明

相逢大堤上，美人花不如。却笑陈孟公，夜行藩其车。
短歌与一二僚佐登城楼作
作者：张元凯
朝代：明

吴钩锈涩不能鸣，匣中隐隐青苔生。高天九月霜华白，草木黄落夫差城。夫差城中谁作苦，摧眉折腰在行伍。父书徒读亦何为，投笔十年无比数。藏活曾栖广柳车，沉酣屡谪西曹簿。男儿肮脏安足叹，世上纷纷鼠变虎。卫青亦是主家奴，须臾功成享茅土。出无知己仕无媒，不如将身隐屠沽。丈夫空自羡雄飞，今日登临对落晖。满目山川非异国，仲宣何事泪沾衣。
短歌行赠王四丈赡美
作者：张元凯
朝代：明

男儿何必纡朱紫，但令布素恒如此。又何必侈金帛，所贵人生在意适。琅琊群从鸾与凰，上林太液纷翱翔。第四偶然恋桑梓，羽毛楚楚口吻香。白眉未尝结青鬓，未遽霜海燕双栖。绕梁语芙蓉，一照满镜芳。千金鹔鹴裘易解，日醉鹦鹉杯难忘。司马才遗中人产，对人无奈多青眼。沙田种秫久不登，座客犹誇识信陵。平生倜傥无嚅嗫，沾沾聊自喜任侠。余生落魄数数奇，十年归隐南山猎。无端痛饮白玉浆，有时脱赠莲花铗。每承然诺肝胆倾，岂是论交在眉睫。跻彼弇山堂，友于花萼尊俎光。再过娄水宅，彩衣戏舞娱头白。人见颓然醉花月，不识人伦自尔能昭揭。人见生平曳纨绮，不识穷交可以托妻子。谷风再赋友道凉，吴侬情逐云飞扬。三秋门前正罗雀，一卧肘后生垂杨。不有君来破岑寂，翟公自署徒慨慷。眼中石交竟谁是，酒酣击筑天苍苍。
石湖草堂对雨四首
作者：张元凯
朝代：明

湖侵林色白，雨湿竹光寒。水鸟已忘机，飞来立阑干。骤来泉瀑乱，暂歇云流青。钟磬昼不响，空山自泠泠。雨深竹叶盏，山静莲花禅。能容陶令醉，愈觉远公贤。炉烟凝不散，涧水清且流。三日五湖雨，一洗千山秋。
石湖草堂对雨四首·其一
作者：张元凯
朝代：明

湖侵林色白，雨湿竹光寒。水鸟已忘机，飞来立阑干。
石湖草堂对雨四首·其三
作者：张元凯
朝代：明

雨深竹叶盏，山静莲花禅。能容陶令醉，愈觉远公贤。
石湖草堂对雨四首·其二
作者：张元凯
朝代：明

骤来泉瀑乱，暂歇云流青。钟磬昼不响，空山自泠泠。
石湖草堂对雨四首·其四
作者：张元凯
朝代：明

炉烟凝不散，涧水清且流。三日五湖雨，一洗千山秋。
社日
作者：张元凯
朝代：明

春社散柴桑，迟回度石梁。饭牛嗟百里，割肉笑东方。细雨青山湿，桃花流水香。野鸥浑狎我，飞近扑衣裳。
秋夜
作者：张元凯
朝代：明

秋深未除架，庭草凄以多。凉风忽吹堕，蜻蛚与飞蛾。
秋夜思友
作者：张元凯
朝代：明

琴尊久寂寞，常忆故人驩。不待飞霜雪，蘼芜此夕寒。
秋夜泊
作者：张元凯
朝代：明

枫岸斜连荻苇洲，棹歌声起乱眠鸥。楚天夜静人无寐，万里长江片月流。
秋日山斋饮客
作者：张元凯
朝代：明

寂寞一区宅，萧疏万里秋。菊须陶令赏，山称谢公游。岸帻青云落，传觞白日流。放歌重徙倚，水上有高楼。
秋日感怀二首
作者：张元凯
朝代：明

秋风落叶满柴关，肘后垂杨若可攀。千里名驹无妾换，六钧强弩有儿弯。沽来醇酎堪濡首，吟得新诗便解颜。海内故人书乍报，却嫌犹未买青山。泣玉投珠道路傍，归来我马日玄黄。蒯缑尚恋青袍短，雀弁难禁白发长。元亮官卑辞亦可，曼容禄薄夺何妨。群言销骨良堪恨，但醉如泥却又忘。
秋日感怀二首·其一
作者：张元凯
朝代：明

秋风落叶满柴关，肘后垂杨若可攀。千里名驹无妾换，六钧强弩有儿弯。沽来醇酎堪濡首，吟得新诗便解颜。海内故人书乍报，却嫌犹未买青山。
秋日感怀二首·其二
作者：张元凯
朝代：明

泣玉投珠道路傍，归来我马日玄黄。蒯缑尚恋青袍短，雀弁难禁白发长。元亮官卑辞亦可，曼容禄薄夺何妨。群言销骨良堪恨，但醉如泥却又忘。
秋日有怀子念
作者：张元凯
朝代：明

萧瑟清商候，长怀沧海君。把杯重问月，染翰几停云。桂向淮山老，兰从楚泽分。独愁萍散处，漂乱白鸥群。
端午二首
作者：张元凯
朝代：明

风雨淹佳节，搴裳独采蒲。久无观妓咏，近有辟兵符。竹径留中散，江流忆左徒。乾坤自拘碍，吾意只菰芦。角黍绿离离，茶瓜与客期。短衣悬艾艾，长命续丝丝。燕乳过初夏，蜂喧恰午时。葵榴幸无恙，折取伴芳卮。
端午二首·其一
作者：张元凯
朝代：明

风雨淹佳节，搴裳独采蒲。久无观妓咏，近有辟兵符。竹径留中散，江流忆左徒。乾坤自拘碍，吾意只菰芦。
端午二首·其二
作者：张元凯
朝代：明

角黍绿离离，茶瓜与客期。短衣悬艾艾，长命续丝丝。燕乳过初夏，蜂喧恰午时。葵榴幸无恙，折取伴芳卮。
竹枝歌二首
作者：张元凯
朝代：明

燕子高楼水上开，楚江风雨竹枝哀。贾帆未向门前落，孤负春潮日日来。水落寒江露钓矶，春时去路已全非。郎今无那舟行远，匹马先从间道归。
竹枝歌二首·其一
作者：张元凯
朝代：明

燕子高楼水上开，楚江风雨竹枝哀。贾帆未向门前落，孤负春潮日日来。
竹枝歌二首·其二
作者：张元凯
朝代：明

水落寒江露钓矶，春时去路已全非。郎今无那舟行远，匹马先从间道归。
答许主簿
作者：张元凯
朝代：明

马曹一主簿，七十尚栖迟。簪笔推先辈，悬车怅后期。倾交霍去病，仰给郑当时。年少余官薄，何然动尔思。
箕山
作者：张元凯
朝代：明

家住箕山下，来往唯白云。若无巢许辈，此地谁为群。茅茨蔽风雨，琴书辞俗氛。庭前乔松树，徙倚忘夕曛。段干过于避，介推何至焚。良友将远适，安车与玄纁。人各自有志，不遣北山文。
索居
作者：张元凯
朝代：明

自怜多病强加餐，里巷浮沉罢据鞍。怀旧十年蓬鬓改，伤春三月落花寒。志酬投笔元非易，事到持杯便不难。敢谓闭门深避世，亦知门外有波澜。
紫阳庵
作者：张元凯
朝代：明

如何城市有仙家，洞壑玲珑石磴斜。松桧翠流衣尽湿，芙蓉紫散屐生霞。令威蜕骨真成鹤，曼倩蟠桃又着花。清夜下方栖使者，洞箫听彻寂无哗。
约幼元访彭广文寓
作者：张元凯
朝代：明

月落初闻长乐钟，车如流水马如龙。寂寥谁识扬雄宅，载酒同君一过从。
织锦曲
作者：张元凯
朝代：明

织锦置新机，当窗取石支。今日织一丝，明日织一丝。离居日閒閒，何为织迟迟。良人隶材官，贾勇能搴旗。微功上幕府，拜爵及春时。春时好衣锦，此锦正相宜。金紫色照耀，麒麟光陆离。看君身上服，称妾心中期。
自君之出矣二首
作者：张元凯
朝代：明

自君之出矣，日日理乱丝。丝已织成绮，君归尚无期。自君之出矣，夜夜望明河。河水隔牛女，不得常相过。
自君之出矣二首·其一
作者：张元凯
朝代：明

自君之出矣，日日理乱丝。丝已织成绮，君归尚无期。
自君之出矣二首·其二
作者：张元凯
朝代：明

自君之出矣，夜夜望明河。河水隔牛女，不得常相过。
至日同傅吴令石湖觞咏二首
作者：张元凯
朝代：明

长至传杯永，阳舒坐啸开。飞霞同出寺，落日又登台。皂盖乘箕下，青山拥彗来。书云诸彦事，谁似大夫才。问俗五湖傍，扁舟小队藏。忧心悬赤子，淑气动青阳。漪藻忘冰候，岩花迟岁芳。不缘仁政异，山水倍生光。
至日同傅吴令石湖觞咏二首·其一
作者：张元凯
朝代：明

长至传杯永，阳舒坐啸开。飞霞同出寺，落日又登台。皂盖乘箕下，青山拥彗来。书云诸彦事，谁似大夫才。
至日同傅吴令石湖觞咏二首·其二
作者：张元凯
朝代：明

问俗五湖傍，扁舟小队藏。忧心悬赤子，淑气动青阳。漪藻忘冰候，岩花迟岁芳。不缘仁政异，山水倍生光。
舟次
作者：张元凯
朝代：明

转蓬犹日暮，落叶满河梁。楚地愁来速，吴乡梦去长。浪翻千片月，人静一船霜。不尽孤征意，山猿与断肠。
芙蓉湖送客
作者：张元凯
朝代：明

八月芙蓉湖水清，征帆一片挂离情。暮云黯惨难为别，重唱骊驹待月明。
芝玉北归与小饮
作者：张元凯
朝代：明

余抱三时疢，君归万里遐。马蹄霜路草，人鬓雪山花。雉堞栖残照，鱼梁度断霞。金昌纵凋落，醇酎可频赊。
花朝玄墓僧房对雪漫呈山甫
作者：张元凯
朝代：明

春仲冬为令，芳辰霰尚催。五湖同寂寞，双树与徘徊。舞絮全迷柳，飞花欲乱梅。方令香雾杂，暂傍土膏回。绿草仍馀白，柔柯倏复摧。朱英何失候，玄鸟亦须猜。初地慈云合，诸天华雨来。善消宁俟旭，骤变恐惊雷。清净寒山境，圆通雪窦开。无端空里幻，不尽劫中灰。色界云殊胜，韶年惜易颓。醍醐何处具，分我最深杯。
芳宴二首
作者：张元凯
朝代：明

醉客金罍芳树边，琼轩珠箔立婵娟。彩云窈窕檐间度，艳曲玲珑花外传。卜夜邀欢锦瑟调，满堂兰气袭鲛绡。冰壶月映光逾湿，玉树风含影太娇。
芳宴二首·其一
作者：张元凯
朝代：明

醉客金罍芳树边，琼轩珠箔立婵娟。彩云窈窕檐间度，艳曲玲珑花外传。
芳宴二首·其二
作者：张元凯
朝代：明

卜夜邀欢锦瑟调，满堂兰气袭鲛绡。冰壶月映光逾湿，玉树风含影太娇。
芳树
作者：张元凯
朝代：明

芳树映窗纱，容华散早霞。临妆恐生妒，搴幔故相遮。欲结同心子，先开并蒂花。东风莫吹落，夫婿恰还家。
苏生行
作者：张元凯
朝代：明

苏生纵横客，寂寞休明世。尺寸无所成，坐叹流光逝。少岁曾为南粤游，尉佗椎髻最难柔。军前长揖无数语，遂令面缚閒戈矛。归来牛酒相慰劳，上功幕府寝不报。翻然结客少年场，五陵豪杰亲除扫。解装犹剩千黄金，遍置鸳衾与凤簪。好将陆贾平生橐，结得徐娘既老心。春明门外花如绮，羽林缇骑佻佻子。相逢大快共樗蒲，绝叫狂呼卢与雉。百万常输囊屡捐，凄然击筑夜无眠。荆卿远去渐离老，孤剑寒风易水边。东归肮脏身何寄，数椽如线邻萧寺。短衣弹雀逐群儿，长镵采药遗仙吏。看君体骨良不恒，面如紫石何棱棱。谁言山泽常如此，忽有风云或可乘。男儿七尺须奇节，黑貂何必愁鹑结。阴符一匣在床头，莫使灵文久磨灭。
苦热诗四首
作者：张元凯
朝代：明

炎暑惟兹夏，我思鹿门叟。脱屣疏流泉，不栉开山牖。阴阴树成幄，习习风生肘。与妇并荷锄，所耕亦计口。解衣憩南冈，相馌持斗酒。曲肱听鸣蝉，初月升高柳。地岂避秦来，身非为汉有。挥汗自成浆，弹冠与结绶。炎暑惟兹夏，我思富春濑。空山无结构，高树俨倾盖。匡坐理钓丝，澄江流夕霭。纤鳞或浮沉，漪藻回如带。浚谷归白云，高天零沆瀣。烦虑息区中，定灵想霞外。五月披羊裘，亢阳生爽籁。寄语谢故人，轩冕安足赖。炎暑惟兹夏，我思竹林士。岸帻绿云浮，拂袖寒商起。层阴下遥岑，朱曦逝清沚。设礼岂为吾，迕俗元忘尔。深杯映明月，素琴澹流水。冥寂契无为，沈酣良有以。歌凤睨当途，犹龙伏柱史。旷哉兹数贤，芳声共千祀。炎暑惟兹夏，我思东山墅。高台凌飞霞，华馆荫修渚。坐隐澹忘归，谈玄自容与。玉树垂盈庭，幽兰被孤屿。翩翩曳轻绡，临风欲仙举。更倚如花妓，含笑进绿醑。凉飔生高梧，灵凤斯爰处。愿言终远志，浮云任来去。
苦热诗四首·其一
作者：张元凯
朝代：明

炎暑惟兹夏，我思鹿门叟。脱屣疏流泉，不栉开山牖。阴阴树成幄，习习风生肘。与妇并荷锄，所耕亦计口。解衣憩南冈，相馌持斗酒。曲肱听鸣蝉，初月升高柳。地岂避秦来，身非为汉有。挥汗自成浆，弹冠与结绶。
苦热诗四首·其三
作者：张元凯
朝代：明

炎暑惟兹夏，我思竹林士。岸帻绿云浮，拂袖寒商起。层阴下遥岑，朱曦逝清沚。设礼岂为吾，迕俗元忘尔。深杯映明月，素琴澹流水。冥寂契无为，沈酣良有以。歌凤睨当途，犹龙伏柱史。旷哉兹数贤，芳声共千祀。
苦热诗四首·其二
作者：张元凯
朝代：明

炎暑惟兹夏，我思富春濑。空山无结构，高树俨倾盖。匡坐理钓丝，澄江流夕霭。纤鳞或浮沉，漪藻回如带。浚谷归白云，高天零沆瀣。烦虑息区中，定灵想霞外。五月披羊裘，亢阳生爽籁。寄语谢故人，轩冕安足赖。
苦热诗四首·其四
作者：张元凯
朝代：明

炎暑惟兹夏，我思东山墅。高台凌飞霞，华馆荫修渚。坐隐澹忘归，谈玄自容与。玉树垂盈庭，幽兰被孤屿。翩翩曳轻绡，临风欲仙举。更倚如花妓，含笑进绿醑。凉飔生高梧，灵凤斯爰处。愿言终远志，浮云任来去。
草阁谣戊寅夏志感
作者：张元凯
朝代：明

子云草阁无数椽，风雨不蔽何萧然。常抱明月巢其端，归鸿鸣凤同翩跹。何物黄狐爨下游，雄飞雌伏将焉求。狡焉日欲穿我屋，何不尔思正旧丘。长谣送尔归，吾自掩吾扉。庭梧日徙倚，山桂生芳菲。
落梅
作者：张元凯
朝代：明

清夜梅花落，冰霜行路难。金微残梦绕，玉篴一声寒。马上凭谁寄，闺中只独看。忽流明月影，双泪湿阑干。
薄命
作者：张元凯
朝代：明

三载食君贫，严霜六月侵。但能留一剑，何惜抱孤衾。镜里花如貌，人间石比心。羞他机下妇，含笑为黄金。
藕花居
作者：张元凯
朝代：明

浮槎何必访蓬莱，太乙舟前绿玉台。天上散花双女侍，水边顾影六郎来。碧筒漫倚澄波摘，白羽还将明月开。莲社暂依心不染，行藏未许海鸥猜。
行行且游猎丁丑九月作
作者：张元凯
朝代：明

少岁从军出武威，兜鍪日耀生光辉。沙场大小七十战，数奇归掩南山扉。南山近有白额虎，会须烦我大黄弩。朝来结束过蓝田，马如游龙辔如组。入林黯惨路不平，披开荆枳飞鸟惊。乱石崔嵬垒如屋，咆哮万壑阴风生。顾盼凭陵了无觉，应弦即倒何须搏。男儿本意重生擒，飞而食肉良不恶。甲卖弓藏一十年，偶因射猎泪潸然。扪虱若谈当世务，白额岂在南山前。头足于今变冠履，取民脂膏充簠簋。假彼绣斧得横行，缚取贪残猛虎献天子。
袁生五十诗
作者：张元凯
朝代：明

爰生浪饮日亡何，漫遣文章应制科。六十公孙犹牧豕，较来还少十年多。
西山二首
作者：张元凯
朝代：明

离宫曾是拟甘泉，洞壑逶迤复道连。云暖翠微春驻辇，月明清梵夜迎仙。桑乾斜带秦陂树，碣石遥分华岳莲。匹马凤城归路远，乐游原上望晴烟。岩廊山阁总凌空，一望蓬莱积翠中。此地布金居帝释，他时凭玉从臣工。寻源引瀑通灵沼，剪彩飞花散紫宫。自幸鹖冠栖郡国，卷阿千载识词雄。
西山二首·其一
作者：张元凯
朝代：明

离宫曾是拟甘泉，洞壑逶迤复道连。云暖翠微春驻辇，月明清梵夜迎仙。桑乾斜带秦陂树，碣石遥分华岳莲。匹马凤城归路远，乐游原上望晴烟。
西山二首·其二
作者：张元凯
朝代：明

岩廊山阁总凌空，一望蓬莱积翠中。此地布金居帝释，他时凭玉从臣工。寻源引瀑通灵沼，剪彩飞花散紫宫。自幸鹖冠栖郡国，卷阿千载识词雄。
西山访叔平丈二首
作者：张元凯
朝代：明

耆旧寻庞德，西畴扣绿扉。开樽燕子到，点笔杏花飞。独鹤寻鱼穴，孤松挂薜衣。从游多鹿豕，久矣故人希。清言聊共晤，白发竟忘愁。柳暗门常闭，花飞村自幽。存交怜故尉，往役见诸侯。浊酒时相慰，山田薄有收。
西山访叔平丈二首·其一
作者：张元凯
朝代：明

耆旧寻庞德，西畴扣绿扉。开樽燕子到，点笔杏花飞。独鹤寻鱼穴，孤松挂薜衣。从游多鹿豕，久矣故人希。
西山访叔平丈二首·其二
作者：张元凯
朝代：明

清言聊共晤，白发竟忘愁。柳暗门常闭，花飞村自幽。存交怜故尉，往役见诸侯。浊酒时相慰，山田薄有收。
西湖即事二首
作者：张元凯
朝代：明

十里长堤柳色新，六桥凝碧水潾潾。桃花似妒青楼女，杨柳如思白舍人。莺语风前犹自涩，山容雨后尚含颦。武陵旧日通来往，不向渔郎数问津。钱塘苏小茜罗衣，短棹穿花过钓矶。望帝声中怨离别，梦儿亭下惜芳菲。微风吹藻鳞鳞浪，落日衔山树树晖。最是碧云随处合，美人乘兴夜忘归。
西湖即事二首·其一
作者：张元凯
朝代：明

十里长堤柳色新，六桥凝碧水潾潾。桃花似妒青楼女，杨柳如思白舍人。莺语风前犹自涩，山容雨后尚含颦。武陵旧日通来往，不向渔郎数问津。
西湖即事二首·其二
作者：张元凯
朝代：明

钱塘苏小茜罗衣，短棹穿花过钓矶。望帝声中怨离别，梦儿亭下惜芳菲。微风吹藻鳞鳞浪，落日衔山树树晖。最是碧云随处合，美人乘兴夜忘归。
西苑二首
作者：张元凯
朝代：明

春晴壶峤紫城隅，掖路云深柳万株。绮阁跨池因汉凿，花宫叠石总秦驱。峰为翠凤翔华盖，树作苍龙护蕊珠。岂是君王游豫处，豳风无逸殿中图。曲房宣室自逶迤，圣主中宵正受釐。湛露晓凝千片玉，甘泉春长九茎芝。鸟栖御宿啼偏早，花近朝阳落故迟。自识万机宵旰切，望仙台下草离离。
西苑二首·其一
作者：张元凯
朝代：明

春晴壶峤紫城隅，掖路云深柳万株。绮阁跨池因汉凿，花宫叠石总秦驱。峰为翠凤翔华盖，树作苍龙护蕊珠。岂是君王游豫处，豳风无逸殿中图。
西苑二首·其二
作者：张元凯
朝代：明

曲房宣室自逶迤，圣主中宵正受釐。湛露晓凝千片玉，甘泉春长九茎芝。鸟栖御宿啼偏早，花近朝阳落故迟。自识万机宵旰切，望仙台下草离离。
西苑宫词二十四首有序
作者：张元凯
朝代：明

肃将上帝祀明堂，宝鼎昭回日月光。九献不须歌旧曲，词臣昨已撰芝房。秋殿清斋正受釐，迎和门外立诸姬。大官不进麒麟脯，御馔唯供五色芝。陈词瘗玉奏钧天，西苑宫墙近籍田。水旱恐烦祠后土，未央深处好祈年。宫女如花满道场，时闻杂佩响琳琅。玉龙蟠钏擎仙表，金凤钩鞋踏斗罡。凤阁传呼鱼钥开，中官赍捧御题来。直庐夜照青藜火，银笔如椽彻晓裁。方岳分符百道飞，四时禋类万灵归。休徵勒石盈青壁，瑞应成图进紫微。一株沉水万金装，篆刻蛟龙缕凤凰。工巧敢言歆上帝，精诚唯许格君王。夕烽千里照甘泉，一纸降魔敕已传。急遣六丁乘羽驾，火轮金甲净幽燕。灵药金壶百和珍，仙家玉液字长春。朱衣擎出高玄殿，先赐分宜白发臣。宝箓金签灿几筵，子云正是草玄年。石渠天禄如林士，同校宣和道藏编。千云裘拥五雷冠，祈雪霄开太乙坛。符鹤未回金阙静，烛龙犹照玉宸寒。金壶漏水响丁丁，直宿宫娥坐月明。潜听象床龙睡稳，玉阶低演步虚声。通天台上接三台，景命重临清醮开。拜舞不同郊社礼，科仪一一圣人裁。香台紫气蔼晴空，灵贶神休集圣躬。垂拱万年如一日，礼臣何必议青宫。内宫新制玉清符，独赐亲臣道允孚。何事官家频顾问，宰公冠上戴曾无。真人方术鬼神愁，出入金銮驾玉虬。济北少翁曾赐爵，胶东栾大已封侯。金符宝笈护云英，鸾鹤衔将入上清。拜受玉霄龙凤简，元阳象一字分明。圣朝臣庶洽垂裳，恸哭非时秖自伤。竟日天威无霁色，容城年少有封章。仙真异迹岂无因，海岳灵区合有人。夜殿焚香亲制草，诘朝分遣内台臣。蓬莱方丈可梯航，勾漏丹砂近寄将。昨铸银山高几许，试持玉尺殿中量。瑞气祥云薄海滨，远藩齐献百千春。进来白鹿高于马，驯扰金阶不畏人。颂美扬休锦绣香，柘黄新帕盖青箱。内中书法人间别，寿字能兼数字长。君王常在集灵台，正殿葳蕤锁翠苔。纵是明良不相见，虞廷庶事转康哉。方士如云泛海槎，采真元不为丹砂。万金炼就壶中药，愁杀仙人萼绿华。
西苑宫词二十四首有序·其一
作者：张元凯
朝代：明

肃将上帝祀明堂，宝鼎昭回日月光。九献不须歌旧曲，词臣昨已撰芝房。
西苑宫词二十四首有序·其七
作者：张元凯
朝代：明

一株沉水万金装，篆刻蛟龙缕凤凰。工巧敢言歆上帝，精诚唯许格君王。
西苑宫词二十四首有序·其三
作者：张元凯
朝代：明

陈词瘗玉奏钧天，西苑宫墙近籍田。水旱恐烦祠后土，未央深处好祈年。
西苑宫词二十四首有序·其九
作者：张元凯
朝代：明

灵药金壶百和珍，仙家玉液字长春。朱衣擎出高玄殿，先赐分宜白发臣。
西苑宫词二十四首有序·其二
作者：张元凯
朝代：明

秋殿清斋正受釐，迎和门外立诸姬。大官不进麒麟脯，御馔唯供五色芝。
西苑宫词二十四首有序·其二十
作者：张元凯
朝代：明

蓬莱方丈可梯航，勾漏丹砂近寄将。昨铸银山高几许，试持玉尺殿中量。
西苑宫词二十四首有序·其二十一
作者：张元凯
朝代：明

瑞气祥云薄海滨，远藩齐献百千春。进来白鹿高于马，驯扰金阶不畏人。
西苑宫词二十四首有序·其二十三
作者：张元凯
朝代：明

君王常在集灵台，正殿葳蕤锁翠苔。纵是明良不相见，虞廷庶事转康哉。
西苑宫词二十四首有序·其二十二
作者：张元凯
朝代：明

颂美扬休锦绣香，柘黄新帕盖青箱。内中书法人间别，寿字能兼数字长。
西苑宫词二十四首有序·其二十四
作者：张元凯
朝代：明

方士如云泛海槎，采真元不为丹砂。万金炼就壶中药，愁杀仙人萼绿华。
西苑宫词二十四首有序·其五
作者：张元凯
朝代：明

凤阁传呼鱼钥开，中官赍捧御题来。直庐夜照青藜火，银笔如椽彻晓裁。
西苑宫词二十四首有序·其八
作者：张元凯
朝代：明

夕烽千里照甘泉，一纸降魔敕已传。急遣六丁乘羽驾，火轮金甲净幽燕。
西苑宫词二十四首有序·其六
作者：张元凯
朝代：明

方岳分符百道飞，四时禋类万灵归。休徵勒石盈青壁，瑞应成图进紫微。
西苑宫词二十四首有序·其十
作者：张元凯
朝代：明

宝箓金签灿几筵，子云正是草玄年。石渠天禄如林士，同校宣和道藏编。
西苑宫词二十四首有序·其十一
作者：张元凯
朝代：明

千云裘拥五雷冠，祈雪霄开太乙坛。符鹤未回金阙静，烛龙犹照玉宸寒。
西苑宫词二十四首有序·其十七
作者：张元凯
朝代：明

金符宝笈护云英，鸾鹤衔将入上清。拜受玉霄龙凤简，元阳象一字分明。
西苑宫词二十四首有序·其十三
作者：张元凯
朝代：明

通天台上接三台，景命重临清醮开。拜舞不同郊社礼，科仪一一圣人裁。
西苑宫词二十四首有序·其十九
作者：张元凯
朝代：明

仙真异迹岂无因，海岳灵区合有人。夜殿焚香亲制草，诘朝分遣内台臣。
西苑宫词二十四首有序·其十二
作者：张元凯
朝代：明

金壶漏水响丁丁，直宿宫娥坐月明。潜听象床龙睡稳，玉阶低演步虚声。
西苑宫词二十四首有序·其十五
作者：张元凯
朝代：明

内宫新制玉清符，独赐亲臣道允孚。何事官家频顾问，宰公冠上戴曾无。
西苑宫词二十四首有序·其十八
作者：张元凯
朝代：明

圣朝臣庶洽垂裳，恸哭非时秖自伤。竟日天威无霁色，容城年少有封章。
西苑宫词二十四首有序·其十六
作者：张元凯
朝代：明

真人方术鬼神愁，出入金銮驾玉虬。济北少翁曾赐爵，胶东栾大已封侯。
西苑宫词二十四首有序·其十四
作者：张元凯
朝代：明

香台紫气蔼晴空，灵贶神休集圣躬。垂拱万年如一日，礼臣何必议青宫。
西苑宫词二十四首有序·其四
作者：张元凯
朝代：明

宫女如花满道场，时闻杂佩响琳琅。玉龙蟠钏擎仙表，金凤钩鞋踏斗罡。
观朝雨
作者：张元凯
朝代：明

南楼望远道，春雨江上生。既洒鳷鹊观，复集凤凰城。散水幻圆影，添瀑作碎声。丝丝元不断，蔼蔼一何轻。宿雾暗洲渚，朝隮莽苍屏。柳条郁如结，花露泫以盈。美人期不来，愁绪逐浮萍。
观猎
作者：张元凯
朝代：明

都护班师日，龙城会猎齐。兔藏鹰侧目，鹿失马穿蹄。诡遇元干律，偏师亦自提。擒生市斗酒，明月灞陵西。
观舞篇
作者：张元凯
朝代：明

春宵曲宴通兰房，亭亭玉树生夜光。绣幕遮风银烛定，纷纷妓乐俱成行。中有燕姬善楚舞，当场可以掌中举。翩跹喜曳鲛人绡，柔弱才胜翡翠羽。应节依歌不自持，疾徐宛转能擅奇。明珠盘里相错落，惊鸿天外来差池。徊翔素腕飞香雪，虚空屡顿凌波袜。五尺芙渠摇绿波，一片轻云荡明月。颦容慢睇如有情，步摇条脱断续鸣。公子歌谣惟燕燕，佳人名字只卿卿。舞罢低回整金凤，矜娇顾影嫌钗重。羞称十五嫁王昌，登墙三载曾窥宋。漫将长袖拂芳尘，自是行云行雨身。恍惚高唐梦中见，敢云平视甄夫人。
观象台看雪二首
作者：张元凯
朝代：明

人间寒逾切，天上瑞先呈。不辨黄金屋，唯看白玉京。风花连汉畤，冰叶满秦城。此日观乾象，璇玑分外明。铜龙高失翠，玉尺旋生华。星宿灵妃府，琼瑶帝子家。光留长信月，影乱上林花。一望银潢接，寻源未有槎。
观象台看雪二首·其一
作者：张元凯
朝代：明

人间寒逾切，天上瑞先呈。不辨黄金屋，唯看白玉京。风花连汉畤，冰叶满秦城。此日观乾象，璇玑分外明。
观象台看雪二首·其二
作者：张元凯
朝代：明

铜龙高失翠，玉尺旋生华。星宿灵妃府，琼瑶帝子家。光留长信月，影乱上林花。一望银潢接，寻源未有槎。
览古诗十首
作者：张元凯
朝代：明

弱冠厌经学，夙抱四方志。慷慨少年场，游谈古人事。列国称豪雄，翩翩公子四。并负绝世资，矧藉王公位。而何多穷交，不弃抱关吏。揽辔骄顾盼，抱剑同寝寐。筹画总若神，肝胆良可视。踊跃赴人急，汤火敢言避。斯人忽千秋，末由一附骥。结客固有心，食贫乃憔悴。邯郸得和璧，居然启秦衅。宦者荐舍人，持献蹈白刃。却立竟不前，睨柱久不瞬。彼负连城约，我以空手进。明月藏在怀，飘风归何迅。崤函百万师，敢夺匹夫信。始著章台名，终善渑池傧。鼓瑟不能辞，击缶强相引。一人气奋扬，一国威自振。犬子成都生，矢心良慕蕳。主罕能知人，士实感知己。所以古豫让，报仇良不止。一入涂厕中，再出隐桥涘。漆身若被绣，吞炭若飨簋。大义激其仇，仇衣惠然褫。所为虽极难，所志在必死。死者已无后，死亦何为尔。烈士固有心，存乎上所使。傥彼筮仕初，即遇以国士。将报智伯者，而报中行氏。秦人谋席卷，六国俱吞声。季子起闾阎，鼓舌能倾城。揣摩天下事，了若指掌明。连亲从自合，投隙离其衡。廿载函谷关，晏然无甲兵。计画良亦伟，权变业已行。惜哉侈金多，所至令人轻。卒被反间死，夙昔空营营。不肯帝秦者，齐有鲁先生。功成不受赏，千载多令名。九月旅燕京，清霜飞马鞍。偶与酒人游，因思太子丹。屡避田生席，日奉荆卿餐。缟衣送将远，变徵声无欢。委肉饿虎蹊，燎毛洪炉端。吁嗟徐夫人，不落秦王冠。遂令易水上，千古悲风寒。先朝欲报仇，临菑终见残。今日图雪耻，智虑亦已殚。强暴适天幸，壮士摧心肝。达节圣所贵，止足愚罔图。历观功名士，负乘摧中途。独慕文成侯，始终与道俱。沛中殆天授，圮上非神乎。扶汉汉已王，仇秦秦已无。白首未言迈，赤松以为徙。于此犹人间，忍见良弓枯。晚岁招四皓，羽翼聊代吾。出处何从容，千载称为儒。西京谁继躅，贤哉二大夫。大朴日已漓，小智恒自伐。汉廷功名士，石奋能超越。醇谨本少文，中涓受书谒。洵美一家让，万石供岁月。建归入子舍，忘已垂白发。庆误坐车中，乃甘肉袒罚。马尾数何勤，中裙浣无歇。抱拙竟奚为，履道罔有缺。眷焉简帝心，尊宠独昭揭。功高信越辈，骄矜中道蹶。汉家击匈奴，调发不停轨。战骨窴颜山，流血疏勒水。度幕愁单于，奏凯喜天子。茅土锡有功，丹书曜连玺。独惜飞将军，无能建尺咫。白首失期会，塞下饮恨死。遗腹有门风，吁嗟輮戎垒。军败鼓不鸣，空拳何能耳。期展曹柯盟，竟作莫敖祀。彼苍良不仁，祖孙厄如此。古之饮者流，沉冥自夷旷。迈迹隘区中，逸情出云上。如何灌仲孺，骂坐日怏怏。丞相生贵甚，杯酒深责望。魏其失势人，安能保无恙。块垒浇不开，颍水翻浊浪。嗟嗟老秃翁，举止竟踉蹡。我亦事曲蘖，尚论独惆怅。达生贵忘机，韬精齐得丧。愿从竹林游，颓然且酣畅。生长夫差城，里有翁子宅。翁子少也贱，落魄无推择。长镵持且负，短歌行自适。骨肉弃中涂，遑遑欲头白。将军西入关，富贵颇相迫。微露会稽印，惊散守邸客。衣绣归故乡，颜色非畴昔。有司所治道，是常卖薪陌。乃知被褐人，恒自怀和璧。贤豪在人间，岂以困穷厄。
览古诗十首·其一
作者：张元凯
朝代：明

弱冠厌经学，夙抱四方志。慷慨少年场，游谈古人事。列国称豪雄，翩翩公子四。并负绝世资，矧藉王公位。而何多穷交，不弃抱关吏。揽辔骄顾盼，抱剑同寝寐。筹画总若神，肝胆良可视。踊跃赴人急，汤火敢言避。斯人忽千秋，末由一附骥。结客固有心，食贫乃憔悴。
览古诗十首·其七
作者：张元凯
朝代：明

大朴日已漓，小智恒自伐。汉廷功名士，石奋能超越。醇谨本少文，中涓受书谒。洵美一家让，万石供岁月。建归入子舍，忘已垂白发。庆误坐车中，乃甘肉袒罚。马尾数何勤，中裙浣无歇。抱拙竟奚为，履道罔有缺。眷焉简帝心，尊宠独昭揭。功高信越辈，骄矜中道蹶。
览古诗十首·其三
作者：张元凯
朝代：明

主罕能知人，士实感知己。所以古豫让，报仇良不止。一入涂厕中，再出隐桥涘。漆身若被绣，吞炭若飨簋。大义激其仇，仇衣惠然褫。所为虽极难，所志在必死。死者已无后，死亦何为尔。烈士固有心，存乎上所使。傥彼筮仕初，即遇以国士。将报智伯者，而报中行氏。
览古诗十首·其九
作者：张元凯
朝代：明

古之饮者流，沉冥自夷旷。迈迹隘区中，逸情出云上。如何灌仲孺，骂坐日怏怏。丞相生贵甚，杯酒深责望。魏其失势人，安能保无恙。块垒浇不开，颍水翻浊浪。嗟嗟老秃翁，举止竟踉蹡。我亦事曲蘖，尚论独惆怅。达生贵忘机，韬精齐得丧。愿从竹林游，颓然且酣畅。
览古诗十首·其二
作者：张元凯
朝代：明

邯郸得和璧，居然启秦衅。宦者荐舍人，持献蹈白刃。却立竟不前，睨柱久不瞬。彼负连城约，我以空手进。明月藏在怀，飘风归何迅。崤函百万师，敢夺匹夫信。始著章台名，终善渑池傧。鼓瑟不能辞，击缶强相引。一人气奋扬，一国威自振。犬子成都生，矢心良慕蕳。
览古诗十首·其五
作者：张元凯
朝代：明

九月旅燕京，清霜飞马鞍。偶与酒人游，因思太子丹。屡避田生席，日奉荆卿餐。缟衣送将远，变徵声无欢。委肉饿虎蹊，燎毛洪炉端。吁嗟徐夫人，不落秦王冠。遂令易水上，千古悲风寒。先朝欲报仇，临菑终见残。今日图雪耻，智虑亦已殚。强暴适天幸，壮士摧心肝。
览古诗十首·其八
作者：张元凯
朝代：明

汉家击匈奴，调发不停轨。战骨窴颜山，流血疏勒水。度幕愁单于，奏凯喜天子。茅土锡有功，丹书曜连玺。独惜飞将军，无能建尺咫。白首失期会，塞下饮恨死。遗腹有门风，吁嗟輮戎垒。军败鼓不鸣，空拳何能耳。期展曹柯盟，竟作莫敖祀。彼苍良不仁，祖孙厄如此。
览古诗十首·其六
作者：张元凯
朝代：明

达节圣所贵，止足愚罔图。历观功名士，负乘摧中途。独慕文成侯，始终与道俱。沛中殆天授，圮上非神乎。扶汉汉已王，仇秦秦已无。白首未言迈，赤松以为徙。于此犹人间，忍见良弓枯。晚岁招四皓，羽翼聊代吾。出处何从容，千载称为儒。西京谁继躅，贤哉二大夫。
览古诗十首·其十
作者：张元凯
朝代：明

生长夫差城，里有翁子宅。翁子少也贱，落魄无推择。长镵持且负，短歌行自适。骨肉弃中涂，遑遑欲头白。将军西入关，富贵颇相迫。微露会稽印，惊散守邸客。衣绣归故乡，颜色非畴昔。有司所治道，是常卖薪陌。乃知被褐人，恒自怀和璧。贤豪在人间，岂以困穷厄。
览古诗十首·其四
作者：张元凯
朝代：明

秦人谋席卷，六国俱吞声。季子起闾阎，鼓舌能倾城。揣摩天下事，了若指掌明。连亲从自合，投隙离其衡。廿载函谷关，晏然无甲兵。计画良亦伟，权变业已行。惜哉侈金多，所至令人轻。卒被反间死，夙昔空营营。不肯帝秦者，齐有鲁先生。功成不受赏，千载多令名。
览镜二首
作者：张元凯
朝代：明

匣中有古镜，清光如明月。昔照我朱颜，今照我白发。白发生今年，绿酒且今夕。每有忧生嗟，岂为勋业惜。
览镜二首·其一
作者：张元凯
朝代：明

匣中有古镜，清光如明月。昔照我朱颜，今照我白发。
览镜二首·其二
作者：张元凯
朝代：明

白发生今年，绿酒且今夕。每有忧生嗟，岂为勋业惜。
解印作二首
作者：张元凯
朝代：明

肘后虎符失，匣里龙剑存。犹堪淬砺之，沙场报君恩。世为万夫长，而无担石储。未曾负肝胆，且暂甘樵渔。
解印作二首·其一
作者：张元凯
朝代：明

肘后虎符失，匣里龙剑存。犹堪淬砺之，沙场报君恩。
解印作二首·其二
作者：张元凯
朝代：明

世为万夫长，而无担石储。未曾负肝胆，且暂甘樵渔。
解嘲堂饭治兵使者幕客康从理
作者：张元凯
朝代：明

鸡黍无能尚借人，临邛贵客岂知贫。穰田事事须更仆，媚灶区区太主臣。
访友
作者：张元凯
朝代：明

水国春深长绿蒲，傍溪花径集飞凫。落英似待回风起，细雨才侵返照无。下榻一樽留孺子，闭门三月著潜夫。踟蹰北望浮云合，晚岁扁舟自五湖。
访叶茂长
作者：张元凯
朝代：明

白云常护草玄亭，谁识江南有客星。问字未回邀笛至，芙蓉湖上不曾醒。
访客
作者：张元凯
朝代：明

故人金马客，消渴卧文园。岸帻高梧影，援琴流水言。竹篱黄蝶乱，野荠白花繁。枳棘中原在，毋脂日暮辕。
访曹子念
作者：张元凯
朝代：明

短棹东行百里遥，茅斋依旧草萧萧。家邻沧海多明月，客醉桃花失夜潮。揽镜偶然同土木，择枝久矣各鹪鹩。曹丘自昔空游誉，张翰于今懒折腰。
访胡原荆侍御
作者：张元凯
朝代：明

相逢宣武第，暂解惠文冠。清泪长安尽，秋霜短鬓残。栖乌纤月落，鸣凤上阳寒。圣政元无阙，封章莫浪弹。
访贾尉
作者：张元凯
朝代：明

相见毋烦问姓名，下堂睥睨缦胡缨。何来方外狂司马，可是江东老步兵。意气独倾生素霓，悲歌不尽脱青萍。单车欲觅夷门监，落叶秋风出楚城。
访顾朗
作者：张元凯
朝代：明

野径莽无迹，山园摽有梅。客能骑马到，主自饭牛回。藉草深趺坐，临花浅送杯。狂生今尔汝，清话总成诙。
谢都尉新楼落成与山甫丈各赋诗赠之
作者：张元凯
朝代：明

都护三秋搆，岑楼百尺楣。芙蓉悬绣栱，翡翠俨成帷。木末排精舍，霞间寄远思。玲珑云入易，窈窕月穿迟。宛起东山墅，重临春草池。繁花茂苑借，列岫敬亭移。水市吴儿楫，城门齐女旗。丽谯凭槛出，朱塔傍帘垂。燕子非其类，仙人于此宜。径开松欲碍，客到鹤先知。隐吏文无害，閒曹武不羁。平原宁计日，中散岂须期。竞病难为役，交驩更倚谁。黠何迟射覆，慧亦惯弹棋。君自留双屐，吾将老一卮。纵云居第美，丘壑肯遐遗。
谢都护歌
作者：张元凯
朝代：明

谢侯少岁学击剑，手绾飞虹腰掣电。术精乃去学兵法，战阵钲鼓靡不合。被命造舟永嘉山，长鲸道遇手自搏。几欲论功登将坛，落落不偶空据鞍。阅世荣名何足齿，闾巷沉浮聊尔耳。短衣射虎姑苏台，闭户铸剑干将里。买得桃花一疋驹，骑来沽酒金阊美。世人失意汩汩忧，羡君能自沾沾喜。为嫌偪促城之舍，新开别墅虎丘下。窗中乱扑青芙蓉，竹树萧萧绕台榭。侠游酒伴惯住船，斗鸡走狗都翩翩。春草射麛秋放鹯，相逢欲赋子之还。座客恒满能击鲜，人各取醉斗十千。虽无铜山擅铸权，囊中不乏子母钱。吁嗟燕颔头未白，黄须森森尚如戟。江南秉钺旬宣臣，旧是永嘉来往人。即今推毂易为力，功名转眼能自新。劝君努力报知己，匣中毋遣神龙死。君不见余也十载伤羽毛，身同鹪鹩困蓬蒿。提携拂拭竟谁是，哀鸣日夜徒嗷嗷。于戏男儿四十不能自附青云豪，尚尔坎坷肮脏沉下僚。赠君短歌还自嘲。
谢都护游山歌
作者：张元凯
朝代：明

谢家雅有东山兴，朅来许我才情胜。少年有事弋与渔，垂老无心负且乘。春风满地吹接䍦，青山绿酒堪忘饥。双艇移来疾于骑，五湖便是高阳池。林中排调日酣畅，三春共蜡屐几两。自是狂奴去复来，至今痴叔犹无恙。吴王台馆久棘荆，山丘尚被吴王名。云兴雨散竟何托，雄飞雌伏徒营营。君能于此了无累，黄公垆下颓然醉。迩来喜怒谁得知，褰帷且问如花妓。
豹孙宅赏芍药花
作者：张元凯
朝代：明

芍药何夭艳，丛开绕翠帷。差堪比西子，真不愧南威。映斝光生玉，侵衣色尽绯。彩云看不散，迟日共流辉。
贻马用昭
作者：张元凯
朝代：明

苍头款段自长途，不事轻肥骑从都。献纳旧臣如荐士，孝廉公子世间无。
赏海棠次韵
作者：张元凯
朝代：明

海棠开烂漫，华馆共徘徊。色受群芳妒，香因太艳摧。枝枝供丽曲，朵朵劝深杯。恍惚花神驭，巫山行雨回。
赠子念二首
作者：张元凯
朝代：明

吾自识曹丘，同为长者游。下帷虚董策，借箸竟良筹。清圣元无羡，情痴卒未休。花间呼小友，张绪最风流。谢傅爱羊昙，东山日并骖。称名当第五，受爵敢过三。浪谑曾无虐，风骚秖自耽。庭花莫閒种，芳草树宜男。
赠子念二首·其一
作者：张元凯
朝代：明

吾自识曹丘，同为长者游。下帷虚董策，借箸竟良筹。清圣元无羡，情痴卒未休。花间呼小友，张绪最风流。
赠子念二首·其二
作者：张元凯
朝代：明

谢傅爱羊昙，东山日并骖。称名当第五，受爵敢过三。浪谑曾无虐，风骚秖自耽。庭花莫閒种，芳草树宜男。
赠安茂卿
作者：张元凯
朝代：明

才入燕京便有声，少年慷慨说荆卿。黄金只就青楼醉，不识西园可市名。
赠客
作者：张元凯
朝代：明

明时难自见，牢落不羁才。富贵浮云耳，乾坤传舍哉。宁忧塞马失，呼得野鹰来。王粲愁亡赖，同登江上台。
赠建平潘子会
作者：张元凯
朝代：明

潘郎星鬓尚朱颜，为卜郊居已赋閒。尔汝孔融多绿酒，比邻谢眺有青山。濯缨水上游鱼过，高枕花间宿鸟还。敢向宦途论巧拙，清时唯有闭柴关。
赠晋陵王太学二首
作者：张元凯
朝代：明

五侯千日醉，七贵一家亲。避地依京洛，愁身浪笑嚬。青衣歌宛转，白眼看沉沦。何似金门客，嗟嗟叹积薪。羡尔遨游美，何知旅食艰。长杨驰马去，芳草踏歌还。久住唯金谷，常颓是玉山。燕姬新买得，江上杏花颜。
赠晋陵王太学二首·其一
作者：张元凯
朝代：明

五侯千日醉，七贵一家亲。避地依京洛，愁身浪笑嚬。青衣歌宛转，白眼看沉沦。何似金门客，嗟嗟叹积薪。
赠晋陵王太学二首·其二
作者：张元凯
朝代：明

羡尔遨游美，何知旅食艰。长杨驰马去，芳草踏歌还。久住唯金谷，常颓是玉山。燕姬新买得，江上杏花颜。
赠朱别驾
作者：张元凯
朝代：明

毖慎曾无匹，西京石建如。每移青玉案，恭展紫泥书。善政遗三辅，浮名谢二疏。通家能畜我，早晚侍安车。
赠淮南沈孟
作者：张元凯
朝代：明

游梁入洛久浮萍，十载间关住楚城。室里蓬蒿秋自长，床头蟋蟀夜偏鸣。家贫次骨今原宪，时事留心一贾生。日暮樵苏犹未爨，起看山月照人明。
赠翟生
作者：张元凯
朝代：明

六郡遨游二十春，千金汩没五陵尘。彻侯争致严夫子，中贵偏寻郭舍人。跃马大堤回玉勒，呼卢小苑吐朱茵。长安行乐曾无负，故国何时一问津。
赠越僧
作者：张元凯
朝代：明

飞锡常携海上霞，万松深处挂袈裟。孤云寄迹元无住，流水将心未有涯。文字不曾离贝叶，因缘还出在莲花。来时一苇轻千里，何似吾家博望槎。
赠钱功甫二首
作者：张元凯
朝代：明

潦倒经生业，凄凉国士心。愁容非酒病，憨态为书淫。再刖荆人璧，空悬燕市金。魏其宾客尽，怪尔独相寻。薄宦唯吾拙，诸生尔独贫。他年文苑传，今日士林人。蚀字真如蠹，牵衣故作鹑。未须嗟濩落，晚贵最平津。
赠钱功甫二首·其一
作者：张元凯
朝代：明

潦倒经生业，凄凉国士心。愁容非酒病，憨态为书淫。再刖荆人璧，空悬燕市金。魏其宾客尽，怪尔独相寻。
赠钱功甫二首·其二
作者：张元凯
朝代：明

薄宦唯吾拙，诸生尔独贫。他年文苑传，今日士林人。蚀字真如蠹，牵衣故作鹑。未须嗟濩落，晚贵最平津。
赠闽帅
作者：张元凯
朝代：明

十载登坛未二毛，将军劳苦自功高。列营曾按先驱辔，下濑尝投后饮醪。肘畔累累元鹊化，韔中矫矫是乌号。尉佗魋结犹南国，莫使尘埃蔽宝刀。
赠阮都尉二首
作者：张元凯
朝代：明

砥砺收民誉，吹嘘借士评。一官成皓首，五字擅长城。对月吴钩跃，临风越甲鸣。汉庭徵老将，犹可代专征。南阮贫如昨，步兵犹可怜。吁嗟威武士，寂寞广文毡。幸有官厨酒，曾无负郭田。建安多丽藻，谁在咏怀前。
赠阮都尉二首·其一
作者：张元凯
朝代：明

砥砺收民誉，吹嘘借士评。一官成皓首，五字擅长城。对月吴钩跃，临风越甲鸣。汉庭徵老将，犹可代专征。
赠阮都尉二首·其二
作者：张元凯
朝代：明

南阮贫如昨，步兵犹可怜。吁嗟威武士，寂寞广文毡。幸有官厨酒，曾无负郭田。建安多丽藻，谁在咏怀前。
赠阳山顾愿
作者：张元凯
朝代：明

吴市花深醉浊醪，樽前携手解绨袍。青山宅在无三亩，白雪歌成有二毛。肝胆未倾刘越石，梦魂先逐郑樱桃。江干更赴琵琶约，杨柳春风系小舠。
越中阃帅席上
作者：张元凯
朝代：明

莲花为幕玉为觞，鹦鹉留题倚鹔鹴。三载蒯缑萧索尽，从君拂拭吐寒光。
越溪庄二首
作者：张元凯
朝代：明

幽径花如浣，閒门柳更垂。山边韦氏曲，湖上习家池。会意禽鱼乐，忘言桃李枝。兰亭幸无恙，犹似右军时。允矣幽人宅，悠然山水区。隔花深避世，负郭薄存租。园竹三千个，墙桑八百株。步兵恒信宿，暂止泣穷途。
越溪庄二首·其一
作者：张元凯
朝代：明

幽径花如浣，閒门柳更垂。山边韦氏曲，湖上习家池。会意禽鱼乐，忘言桃李枝。兰亭幸无恙，犹似右军时。
越溪庄二首·其二
作者：张元凯
朝代：明

允矣幽人宅，悠然山水区。隔花深避世，负郭薄存租。园竹三千个，墙桑八百株。步兵恒信宿，暂止泣穷途。
越溪庄赠主人别驾
作者：张元凯
朝代：明

主人少游侠，五陵裘马人。中岁徇寸禄，十年苦风尘。不调归别业，依然旧松筠。百株植墙下，二顷在湖滨。绿水青山区，何减桃源津。长者多论交，载酒无冬春。我来住高斋，不栉亦不巾。信宿恒忘归，常时如避秦。子猷雅好客，安道复情亲。不然兴已尽，何事独留宾。
越溪逢袁生饮
作者：张元凯
朝代：明

范蠡湖边一棹回，偶逢袁绍最深杯。浮萍散雨凉风至，高树排云明月来。浮白且谋今夜醉，栖乌不问故宫哀。相将共选溪头石，乍可披裘作钓台。
辕驹叹
作者：张元凯
朝代：明

万物有荣瘁，修途多险虞。枥上曾称骏，辕下反为驹。哀鸣望顾盼，主人恩不殊。不覂骐骥驾，乃与驽蹇俱。流沙千万里，秋风苜蓿枯。梦想燕然山，追逐大将符。皮相亦何凭，骨立亦何图。傥再赐鞭策，犹堪任驰驱。
辞漕作二首
作者：张元凯
朝代：明

司徒昔推毂，驾车惮远征。揣摩失苏季，穷愁自虞卿。未种陶潜柳，且卖邵陵瓜。燕山无泰岱，淮水多含沙。
辞漕作二首·其一
作者：张元凯
朝代：明

司徒昔推毂，驾车惮远征。揣摩失苏季，穷愁自虞卿。
辞漕作二首·其二
作者：张元凯
朝代：明

未种陶潜柳，且卖邵陵瓜。燕山无泰岱，淮水多含沙。
边将行二首
作者：张元凯
朝代：明

三春飨士集英髦，主帅票姚兽锦袍。洛苑乍分红踯躅，凉州新进绿葡萄。瀚海春涛靖不惊，玉关佳气蔼边城。虎符总逐鹰扬士，龙额先封燕颔生。
边将行二首·其一
作者：张元凯
朝代：明

三春飨士集英髦，主帅票姚兽锦袍。洛苑乍分红踯躅，凉州新进绿葡萄。
边将行二首·其二
作者：张元凯
朝代：明

瀚海春涛靖不惊，玉关佳气蔼边城。虎符总逐鹰扬士，龙额先封燕颔生。
边月
作者：张元凯
朝代：明

半轮升古塞，长剑度河堤。绕碛黄狐穴，连沙白雁栖。军声传蓟北，霜色满辽西。此际征人泪，应同少妇啼。
边词十二首
作者：张元凯
朝代：明

大将屯云中，日见贼兵却。天子玺书至，报功良不薄。春风杨柳营，丝竹莲花幕。军前上万寿，三举黄金爵。结束良家子，翩翩居帐下。从军不数年，节钺安可假。耻随五校后，单骑走朔野。龙剑跃且鸣，夺得追风马。匈奴约和亲，边烽昼不举。士卒渐忘战，军中罢超距。盘跚弄婴儿，拍手学蛮语。草间骑羝羊，引弓射鸟鼠。秋风试鸣镝，忽见孤飞雁。一矢铩其羽，遥堕前山涧。众谓南来鸟，足有帛书绾。策马往视之，野火新烧栈。九月未授衣，十月边霜凛。士卒夜苦寒，独抱雕戈寝，欲诉霍嫖姚，无奈生贵甚。穿域正蹋鞠，阳春生兽锦。结发在边境，姓名匈奴识。大小七十战，身若凌空翼。幕府功不报，封侯无消息。醉尉夜呵人，道傍行不得。仗钺出雁门，踊跃万人靡。为国敢顾家，誓众唯有死。金鼓声不哗，旌旗色何起。不系五单于，无颜见天子。调遣备边兵，尺寸守汉法。蹀躞桃花驹，熠熠芙蓉匣。夜夜忆闺人，万里梦魂洽。梦中曳罗襦，觉来寝金甲。冬暮兵犯塞，调发羽书亟。同云覆积雪，万马不辨色。持糒一半冰，落日方传食。从军多少年，安能头常黑。驰驱事戎马，方略若神授。所将固常选，所当良无负。已获浑邪归，复斩居耆首。尚方铸金印，竟挂谁之肘。久隶行伍间，尚在偏裨下。寒霜生铁衣，秋风劲弓弝。执鞭乃吾分，窘辱何须讶。卫青亦人奴，敢遽辞笞骂。辽海戍十年，拜爵苦不早。蒙茸卷征衣，春风吹远道。少妇倚高楼，王孙踏芳草。秖恐见时颜，不似别时好。
边词十二首·其一
作者：张元凯
朝代：明

大将屯云中，日见贼兵却。天子玺书至，报功良不薄。春风杨柳营，丝竹莲花幕。军前上万寿，三举黄金爵。
边词十二首·其七
作者：张元凯
朝代：明

仗钺出雁门，踊跃万人靡。为国敢顾家，誓众唯有死。金鼓声不哗，旌旗色何起。不系五单于，无颜见天子。
边词十二首·其三
作者：张元凯
朝代：明

匈奴约和亲，边烽昼不举。士卒渐忘战，军中罢超距。盘跚弄婴儿，拍手学蛮语。草间骑羝羊，引弓射鸟鼠。
边词十二首·其九
作者：张元凯
朝代：明

冬暮兵犯塞，调发羽书亟。同云覆积雪，万马不辨色。持糒一半冰，落日方传食。从军多少年，安能头常黑。
边词十二首·其二
作者：张元凯
朝代：明

结束良家子，翩翩居帐下。从军不数年，节钺安可假。耻随五校后，单骑走朔野。龙剑跃且鸣，夺得追风马。
边词十二首·其五
作者：张元凯
朝代：明

九月未授衣，十月边霜凛。士卒夜苦寒，独抱雕戈寝，欲诉霍嫖姚，无奈生贵甚。穿域正蹋鞠，阳春生兽锦。
边词十二首·其八
作者：张元凯
朝代：明

调遣备边兵，尺寸守汉法。蹀躞桃花驹，熠熠芙蓉匣。夜夜忆闺人，万里梦魂洽。梦中曳罗襦，觉来寝金甲。
边词十二首·其六
作者：张元凯
朝代：明

结发在边境，姓名匈奴识。大小七十战，身若凌空翼。幕府功不报，封侯无消息。醉尉夜呵人，道傍行不得。
边词十二首·其十
作者：张元凯
朝代：明

驰驱事戎马，方略若神授。所将固常选，所当良无负。已获浑邪归，复斩居耆首。尚方铸金印，竟挂谁之肘。
边词十二首·其十一
作者：张元凯
朝代：明

久隶行伍间，尚在偏裨下。寒霜生铁衣，秋风劲弓弝。执鞭乃吾分，窘辱何须讶。卫青亦人奴，敢遽辞笞骂。
边词十二首·其十二
作者：张元凯
朝代：明

辽海戍十年，拜爵苦不早。蒙茸卷征衣，春风吹远道。少妇倚高楼，王孙踏芳草。秖恐见时颜，不似别时好。
边词十二首·其四
作者：张元凯
朝代：明

秋风试鸣镝，忽见孤飞雁。一矢铩其羽，遥堕前山涧。众谓南来鸟，足有帛书绾。策马往视之，野火新烧栈。
过傅吴令衙斋夜坐分得山字二首
作者：张元凯
朝代：明

壶觞传省内，笑语隔人间。疏树含风进，高云带鸟还。畏途唯赤日，隐吏有青山。何必弦歌听，方开莞尔颜。逃暑怜河朔，携樽叩暮关。蝉遗凉吹远，凫引绿漪閒。拟醉下弦月，忘归小隐山。芰荷初制服，沾湿露华间。
过傅吴令衙斋夜坐分得山字二首·其一
作者：张元凯
朝代：明

壶觞传省内，笑语隔人间。疏树含风进，高云带鸟还。畏途唯赤日，隐吏有青山。何必弦歌听，方开莞尔颜。
过傅吴令衙斋夜坐分得山字二首·其二
作者：张元凯
朝代：明

逃暑怜河朔，携樽叩暮关。蝉遗凉吹远，凫引绿漪閒。拟醉下弦月，忘归小隐山。芰荷初制服，沾湿露华间。
过岳隐君宅
作者：张元凯
朝代：明

溪上柴门昼不开，白云深处有高台。山家细雨啼黄鸟，竹屿流泉散紫苔。绮里不曾归汉去，桃源犹是避秦来。乾坤丘壑能容我，何日兔裘共草莱。
过张幼于曲水园因赠二首
作者：张元凯
朝代：明

家近馆娃宫，为园曲水通。忧时怜贾谊，治郡忆吴公。春雨竹间绿，流泉花下红。一樽今古意，不尽鸟言中。不仕人犹贵，逃名事岂赊。久将忘月露，渐以寄烟霞。覆瓿无非草，如椽总是花。五车亲著述，何羡邺侯家。
过张幼于曲水园因赠二首·其一
作者：张元凯
朝代：明

家近馆娃宫，为园曲水通。忧时怜贾谊，治郡忆吴公。春雨竹间绿，流泉花下红。一樽今古意，不尽鸟言中。
过张幼于曲水园因赠二首·其二
作者：张元凯
朝代：明

不仕人犹贵，逃名事岂赊。久将忘月露，渐以寄烟霞。覆瓿无非草，如椽总是花。五车亲著述，何羡邺侯家。
过王文学
作者：张元凯
朝代：明

作客三千里，为儒一亩宫。蛛丝缫户上，鸟迹篆沙中。解佩湘皋共，藏书邺架同。沉沦何必叹，著述起王通。
过王氏越溪庄
作者：张元凯
朝代：明

飞花片片被苍苔，五柳毵毵处士栽。半壁夕阳山雨歇，一庭芳草水禽来。兰亭不是他家物，竹径元因我辈开。潦倒忘归恒信宿，月明扶醉几登台。
过郑丞
作者：张元凯
朝代：明

郑公门似水，杨柳绿如丝。自哂官阶小，那嫌堂构卑。飞花竟亡赖，归燕不愆期。投辖人皆醉，毋烦置驿为。
过酒家二首
作者：张元凯
朝代：明

系马大道傍，独对高城坐。东风吹门开，门外乘轩过。楚楚黄公垆，酒深不可揭。昨醉阮嗣宗，今醉毕茂世。
过酒家二首·其一
作者：张元凯
朝代：明

系马大道傍，独对高城坐。东风吹门开，门外乘轩过。
过酒家二首·其二
作者：张元凯
朝代：明

楚楚黄公垆，酒深不可揭。昨醉阮嗣宗，今醉毕茂世。
迎春日雪
作者：张元凯
朝代：明

考钟伐鼓九衢哗，少皞迎回玉作车。彩仗缤纷承羽盖，青幡缭绕缀瑶华。条风变柳千门絮，淑气吹梅万树花。甲第稍闻歌吹动，阳春白雪曲中誇。
还山吟
作者：张元凯
朝代：明

还山吟桂花，松子秋云深。山人还山抱孤琴，空山猿鹤来相寻。披裘何必登遥岑，远公自有东西林。东西山色看皆美，一入林中可以止。土木形骸无所拟，悠悠忽忽恒如此。再歌还山吟朱颜，俄受白发侵还山。欲俟买山金，无金终负还山心。一瓢一锡且随意，许由巢父百世之上为知音。
述怀寄高邮贾生
作者：张元凯
朝代：明

昔与子周旋，揽镜头俱黑。今与子别离，鬓边丝堪织。黄鹄畏网罗，紫燕悲伏枥。自顾无蛾眉，众女空见嫉。执戟杨子居，门卒梅生职。迟回陟羊肠，踟蹰弃鸡肋。徒步出北门，雨雪霏霏湿。偶逢淮海人，问子近消息。惆怅吊长沙，贾生在胸臆。
送何都尉之汀漳
作者：张元凯
朝代：明

何生少精悍，持已能不泄。孙吴一万言，澜翻在其舌。三谒明光宫，曾进治安说。结束趋辕门，老将同为列。班生笔已投，终军繻久裂。量移守闽峤，鼓行向毒热。封狐吐妖氛，长鲸喷晴雪。海色多溟濛，将星独昭澈。不然守乐土，何以见奇节。
送僧游天台
作者：张元凯
朝代：明

乘杯已泛赤城霞，飞锡何烦碧海槎。经过刘郎旧时渡，莫临流水看桃花。
送公瑕丈
作者：张元凯
朝代：明

祖席依山水，行歌怀古今。非应衰凤德，犹自有蓬心。霜树辞春绿，云峰变夕阴。征帆且缓发，不忍断瑶琴。
送原荆归田二首
作者：张元凯
朝代：明

敢言身讵惜，怅别袂难分。徒步燕山雪，悲歌易水云。纲常一疏见，恸哭两宫闻。不遣长沙去，君恩厚汉文。大戆微臣罪，馀生圣主留。迟回方出昼，黯澹似悲秋。妻子谙田作，亲朋仰岁收。青青桓氏马，不见玉街游。
送原荆归田二首·其一
作者：张元凯
朝代：明

敢言身讵惜，怅别袂难分。徒步燕山雪，悲歌易水云。纲常一疏见，恸哭两宫闻。不遣长沙去，君恩厚汉文。
送原荆归田二首·其二
作者：张元凯
朝代：明

大戆微臣罪，馀生圣主留。迟回方出昼，黯澹似悲秋。妻子谙田作，亲朋仰岁收。青青桓氏马，不见玉街游。
送客
作者：张元凯
朝代：明

江干四牡正騑騑，犹对离樽恋夕晖。一领青袍凋落尽，送君行矣赋无衣。
送客
作者：张元凯
朝代：明

澹烟轻雾弄朝晖，黄绶翩翩白马肥。芳草绿时秦地别，乱山青处楚人归。官如梅福藏门卒，路入桐江识钓矶。异国正须同调客，离樽愁见片帆飞。
送客之楚
作者：张元凯
朝代：明

草木黄且落，陂冈纵复横。飒飒阴风吹，繁条折不鸣。迢递暮山上，日没寒云生。去鲁非其志，游梁竟无成。栖栖何所之，言涉湘与衡。还将送君泪，寄吊古屈平。
送客之滇
作者：张元凯
朝代：明

始遂四方志，何知万里长。雪消犹故国，草绿已他乡。旅鬓欲垂白，行囊尽点苍。巴江元学字，不阻校书航。
送客赴岭南幕
作者：张元凯
朝代：明

浪说功名马伏波，少年心事在横戈。兹游得假楼船节，魋结先看解尉佗。
送幼于之南都
作者：张元凯
朝代：明

洛邑今江左，当年我再过。每经桃叶渡，爱听竹枝歌。绿树丹阳渺，青山白下多。未须重吊古，时事近如何。
送张参伯归上蔡
作者：张元凯
朝代：明

东风消雪满征途，惜别临岐酒一壶。帆挂大河山月晓，梦回芳草客星孤。清时岂厄刘中尉，圣世偏容屈左徒。早晚徵书应入洛，桃花时节起家无。
送朱在明使楚
作者：张元凯
朝代：明

十里河梁暮，天寒送子迟。冰坚车乱度，雪厚路多疑。大别江平掌，九疑山画眉。长沙衔使命，莫作逐臣悲。
送李长洲以艰归济上
作者：张元凯
朝代：明

六月寒侵楚水涯，冰纨为幕雪为车。但凋济上王生柏，无损河阳潘令花。
送楚客之越
作者：张元凯
朝代：明

京洛一为别，念君多苦辛。啼猿常送客，归雁远逢人。十载辞江夏，千山过富春。匣中雄剑在，拂拭气还新。
送汝循秀才秋试二首
作者：张元凯
朝代：明

之子非干禄，明时诏异才。短襦关外弃，弱冠洛中来。綵笔仙郎赠，荷衣少妇裁。秋风走马处，江上雨花台。拟献天人策，都忘羁旅情。千花江口县，万雉石头城。得意从今日，成名报友生。吾儿忝同学，惜不与同行。
送汝循秀才秋试二首·其一
作者：张元凯
朝代：明

之子非干禄，明时诏异才。短襦关外弃，弱冠洛中来。綵笔仙郎赠，荷衣少妇裁。秋风走马处，江上雨花台。
送汝循秀才秋试二首·其二
作者：张元凯
朝代：明

拟献天人策，都忘羁旅情。千花江口县，万雉石头城。得意从今日，成名报友生。吾儿忝同学，惜不与同行。
送汪子建之宣城
作者：张元凯
朝代：明

闻君书剑惯长征，离绪何当一羽轻。太史著成游侠传，少年投赠丽人行。啼莺津路垂杨合，细雨江帆春草生。无恙敬亭山在郡，送君因忆谢宣城。
送沈居士泛海礼补陀山二首
作者：张元凯
朝代：明

居士独乘桴，灵山绝世孤。风涛空里籁，岛屿镜中图。大海元清净，浮生任有无。明州阿育塔，光现照归途。宝筏沧溟渡，皈依妙相前。海潮殷梵呗，花雨翳空烟。幡借鲛人织，灯因龙女传。此中闻最上，见在福无边。
送沈居士泛海礼补陀山二首·其一
作者：张元凯
朝代：明

居士独乘桴，灵山绝世孤。风涛空里籁，岛屿镜中图。大海元清净，浮生任有无。明州阿育塔，光现照归途。
送沈居士泛海礼补陀山二首·其二
作者：张元凯
朝代：明

宝筏沧溟渡，皈依妙相前。海潮殷梵呗，花雨翳空烟。幡借鲛人织，灯因龙女传。此中闻最上，见在福无边。
送潘孟乔北上
作者：张元凯
朝代：明

仙郎已擅无双美，公子偏能与四齐。最是鹔鹴裘易解，漫言鹦鹉赋难题。露桃无语行杯促，烟柳含颦拂棹低。恋别不须愁日暮，武陵洞口路常迷。
送穆常州擢大名
作者：张元凯
朝代：明

论道须公等，为邦鲜匹俦。寇无容再借，棠已任长留。绣斧花间驿，霓旌水上洲。下车三辅地，侠烈几人收。
送茂卿还无锡二首
作者：张元凯
朝代：明

玉露金茎未易攀，西风斜日送君还。潞河杨柳今摇落，愁杀江南庾子山。秋风落叶满城头，才子思家倦远游。明月放歌何处好，芙蓉湖上一扁舟。
送茂卿还无锡二首·其一
作者：张元凯
朝代：明

玉露金茎未易攀，西风斜日送君还。潞河杨柳今摇落，愁杀江南庾子山。
送茂卿还无锡二首·其二
作者：张元凯
朝代：明

秋风落叶满城头，才子思家倦远游。明月放歌何处好，芙蓉湖上一扁舟。
送蒋邦士守备江藩
作者：张元凯
朝代：明

君不见淮阴侯，绛灌为伍恒自羞。又不见灌将军，武安怠骜若罔闻。男儿七尺不易生，要令千载知其名。吾今困处蓬蒿室，寸心烱烱无人识。东邻少年何琐尾，西家老子生儿齿。潦倒生平那可论，区区唯有蒋侯耳。蒋侯能诵孙吴篇，猿臂善开五石弦。从来未肯畏强禦，片言可以服文吏。毕竟二千石，不揽卫尉权。能作吴军气，终令赵璧全。遂尔声名满人口，量移远驻江之右。江头送别试雕弓，杨叶穿来当折柳。西风吹落满地霜，晨驱匹马上河梁。宝刀脱赠泣数行，英雄事业谁能当。壮心寂寞何为乎，送君慷慨歌乌乌。
送西河居士天池山检大藏诸经二十韵
作者：张元凯
朝代：明

独往超凡虑，幽栖出世情。祗陀移茂苑，舍卫俨吴城。妙相青狮拥，真文白马迎。峰莲千仞秀，天镜一池平。小證沙门果，新持净业盟。启函飞孔雀，齐帙转流莺。夙习鸠罗译，通教龙象呈。腾音潮呗远，零座雨华轻。夜诵山皆应，晨参仆屡更。白头三藏遍，缁服五禅并。蒲塞慈云馔，优昙甘露英。月留圆处影，泉入定中声。居士重逢蕴，徵君再见明。钝根当自断，欲劫此堪惊。贝叶翻偏好，韦编续未成。有因终有漏，无性即无生。梵篆非蝌斗，番言是鸟鸣。达磨不立字，究竟亦何名。议界俱空境，轮回悉妄行。吾将求解脱，送子息心旌。
送谢生以南粤战功谒选北上二首
作者：张元凯
朝代：明

三载亲从上将牙，水军十万下珠崖。汉庭若薄征南赏，海外何人斩吕嘉。戈船下濑尽邀勋，年少登坛独出群。不是终军功易建，却因杨仆捷先闻。
送谢生以南粤战功谒选北上二首·其一
作者：张元凯
朝代：明

三载亲从上将牙，水军十万下珠崖。汉庭若薄征南赏，海外何人斩吕嘉。
送谢生以南粤战功谒选北上二首·其二
作者：张元凯
朝代：明

戈船下濑尽邀勋，年少登坛独出群。不是终军功易建，却因杨仆捷先闻。
送谢芝玉转饷北上
作者：张元凯
朝代：明

谢侯年来半白头，何为又作燕京游。张生久乏资身策，厌向人间送行客。冰满关河雪满山，持觞欲饮风吹寒。貂裘揽挈惨无语，叹息离人行路难。年光寂寂流如电，愈见江河成世变。君在行间三十年，由来吾辈人人贱。丈夫所志在雄飞，安能雌伏情依依。周王大发钜桥粟，伯夷甘守空山薇。人各自有志，士也难再辱。纵谓时乎肯复来，安能长受人羁束。南山之趾北山头，白云片片还相留。即看明世无真隐，何事秦时有故侯。愿君不负青山约，且执牙筹算行橐。黄金留作买山资，莫向长安乞官爵。吾先蹑屩深山中，君归定访山人踪。看君白发增几许，抚掌大笑沧溟空。
送鲁都尉武试
作者：张元凯
朝代：明

送子一樽酒，离歌秋月明。龙韬误章句，燕颔起诸生。白水交河道，黄云碣石城。不须愁短发，亦可请长缨。
逢客二首
作者：张元凯
朝代：明

青山同是负明时，留滞唯耽酒一卮。镜里落花长叹息，曲中杨柳剧相思。亦知楚国人皆醉，敢谓王家掾不痴。裘马秖今凋敝尽，岂堪重见五陵儿。醉里春风思转狂，相逢屈指少年场。当垆若肯留司马，投箧由他谤乐羊。玄草误人成皓首，青袍玩世一空囊。长安三月花如锦，曾记连镳共采芳。
逢客二首·其一
作者：张元凯
朝代：明

青山同是负明时，留滞唯耽酒一卮。镜里落花长叹息，曲中杨柳剧相思。亦知楚国人皆醉，敢谓王家掾不痴。裘马秖今凋敝尽，岂堪重见五陵儿。
逢客二首·其二
作者：张元凯
朝代：明

醉里春风思转狂，相逢屈指少年场。当垆若肯留司马，投箧由他谤乐羊。玄草误人成皓首，青袍玩世一空囊。长安三月花如锦，曾记连镳共采芳。
逢张参伯辱赠漫答
作者：张元凯
朝代：明

微官羞比执金吾，泽畔逢迎楚大夫。腊尽郊原多气色，春回凫雁满江湖。歌皆成雪初传郢，客自为星乍照吴。倾盖不须通姓字，高阳今古是吾徒。
逢王承父
作者：张元凯
朝代：明

苇叶梁溪舫，蘋花秋水风。两人斗酒共，千古寸心同。诗是山东白，才非吴下蒙。词坛分赤帜，吾党小英雄。
遇京口程秀才因寄朱将军
作者：张元凯
朝代：明

羽檄关河静，风尘客路分。相逢伯休父，因忆季将军。组练长江雪，旌旗建业云。还应赋秋兴，不草出师文。
遇客
作者：张元凯
朝代：明

菰芦握手笑称雄，草绿吴山一亩宫。夜雨忽添泉溜下，春风犹散鸟言中。巾从栗里时时湿，甑在莱芜日日空。岂是敬通孤立意，孝标今已拟三同。
道傍曲二首
作者：张元凯
朝代：明

磊砢嵚巇路不平，少年场里莫相倾。肝肠在舌人皆听，尽是清商激楚声。长路关山感慨深，愁霖毒雾昼阴阴。莲花匣里明秋水，照见含沙射影心。
道傍曲二首·其一
作者：张元凯
朝代：明

磊砢嵚巇路不平，少年场里莫相倾。肝肠在舌人皆听，尽是清商激楚声。
道傍曲二首·其二
作者：张元凯
朝代：明

长路关山感慨深，愁霖毒雾昼阴阴。莲花匣里明秋水，照见含沙射影心。
邓尉山食杨梅似顾愿
作者：张元凯
朝代：明

杨家果熟白日长，锦林回合云俱香。火齐圆珠满苍岛，翡翠异鸟衔夕阳。海外蒲萄远莫致，岭南荔枝谁能将。故园提筐但饱食，酒后耳热歌沧浪。
邯郸客二首
作者：张元凯
朝代：明

邯郸侠客长安游，青楼要入弹箜篌。单车使者来附耳，对酒不言心自筹。邯郸侠客黄金轻，彻侯争致公子迎。宝刀骏马散却尽，空手笑出燕王城。
邯郸客二首·其一
作者：张元凯
朝代：明

邯郸侠客长安游，青楼要入弹箜篌。单车使者来附耳，对酒不言心自筹。
邯郸客二首·其二
作者：张元凯
朝代：明

邯郸侠客黄金轻，彻侯争致公子迎。宝刀骏马散却尽，空手笑出燕王城。
郊外
作者：张元凯
朝代：明

野望晓苍苍，川原喜载阳。云飞山动影，露湿草生光。柳下寻元亮，花间遇仲长。携来一壶酒，开与故人尝。
郊居二首
作者：张元凯
朝代：明

世守东陵业，呼儿日灌园。任荒张仲室，不署翟公门。绿酒生平托，青山寤寐言。近因僧结社，时过虎溪源。不畏灞陵尉，田间每夜行。狂歌逢楚士，长啸忆嵇生。带月穿游屐，携花插酒铛。春来常是醉，无暇访君平。
郊居二首·其一
作者：张元凯
朝代：明

世守东陵业，呼儿日灌园。任荒张仲室，不署翟公门。绿酒生平托，青山寤寐言。近因僧结社，时过虎溪源。
郊居二首·其二
作者：张元凯
朝代：明

不畏灞陵尉，田间每夜行。狂歌逢楚士，长啸忆嵇生。带月穿游屐，携花插酒铛。春来常是醉，无暇访君平。
郊祀伏睹驾出二首
作者：张元凯
朝代：明

驰道千官集，缇城百帐分。天行清跸雨，山出护宫云。辇毂龙真见，旌麾凤有文。此中骖乘者，应是霍将军。上帝歆元祀，南郊启閟宫。幸逢尧丽日，仰见舜重瞳。仙乐闻难尽，霓旌望不穷。材官多侍从，偏我隐墙东。
郊祀伏睹驾出二首·其一
作者：张元凯
朝代：明

驰道千官集，缇城百帐分。天行清跸雨，山出护宫云。辇毂龙真见，旌麾凤有文。此中骖乘者，应是霍将军。
郊祀伏睹驾出二首·其二
作者：张元凯
朝代：明

上帝歆元祀，南郊启閟宫。幸逢尧丽日，仰见舜重瞳。仙乐闻难尽，霓旌望不穷。材官多侍从，偏我隐墙东。
郑客行寓清郡赠中伯丈
作者：张元凯
朝代：明

仲尼老于行，柳下援而止。殊无怀土情，郑客乃如此。郑客吾乡老缝掖，不根嫚戏无推择。西游落魄走邯郸，国有贤王虚左席。日留朱邸曳长裾，贵幸何须驷马车。但虑才高忌严忌，谁言赋不如相如。冠缨曾绝感知己，锦茵醉吐花靡靡。无端压倒玉堂人，只因撰出金楼子。内家日给买文钱，外舍私为桃叶怜。解将交甫明珠佩，博得文君绿绮弦。秋风客散平原第，齐东陋巷蓬蒿翳。不无岳牧致苞苴，自有州司能拥彗。我来犹得称通家，相逢烂醉听琵琶。卫水清霜照明月，鹔鹴裘映芙蓉花。自言仅免穷愁逼，无奈头无一茎黑。纵梦非熊入后车，不如安载归乡国。
郡大夫岭南陈公下车以来余未修谒乃徵傅吴令言忽枉赠章奖许太过兼悯困穷不揣陈说平生以当执贽诗成三十韵
作者：张元凯
朝代：明

余生本椎鲁，家世服櫜鞬。郤縠从吾好，毛苌授尔言。雄心追定远，长技怯楼烦。萤火偏能集，韦编不厌翻。并忘鱼在釜，宁羡鹤乘轩。三黜偶齐惠，沉酣讵比髡。弓韬消月影，甲绣尽苔痕。投璧宜遭剑，弹冠反戴盆。蛾眉羞再画，驷舌亟须扪。野性抛鸡肋，霜蹄蹶虎贲。蓬蒿张仲室，鸟雀翟公门。一葛何曾纩，聊饔孰继飧。寒泉濯以洁，晴旭负之暄。减产至空壁，为佣且灌园。土浇吴伯里，俗薄买臣村。羽铩悲笼鸟，途穷叹槛猿。亭争留故尉，市惯辱王孙。稚子皆来笑，公侯敢去援。幸逢齐傅琰，得御汉陈蕃。恍见德星聚，还看威凤鶱。回翔空五岭，睥睨小中原。飞翰金飙迅，垂函玉露繁。南邦孔翠穴，大海明珠源。白羽边书静，朱弦郢曲翻。狂犹思鲁士，忠许吊湘魂。覆瓿终捐弃，雕虫幸记存。云泥谁隔分，风雅愿同论。官橐冰壶冷，公庭玉树温。徒怀祢衡刺，未共孔融尊。欲遂称知己，居然说感恩。
部饷至京引见皇极门时戊辰九月五日二首
作者：张元凯
朝代：明

玉几星垂拱，金门旭始开。夔龙端简侍，扬马执经来。灵曜瞻难定，神飙瞩易回。进呈盐铁论，付与度支裁。云日散高秋，钟鸣五凤楼。面君今日喜，在野十年忧。下走惭簪绂，前驱愧蒯缑。无能驯鹿性，终尔怯螭头。
部饷至京引见皇极门时戊辰九月五日二首·其一
作者：张元凯
朝代：明

玉几星垂拱，金门旭始开。夔龙端简侍，扬马执经来。灵曜瞻难定，神飙瞩易回。进呈盐铁论，付与度支裁。
部饷至京引见皇极门时戊辰九月五日二首·其二
作者：张元凯
朝代：明

云日散高秋，钟鸣五凤楼。面君今日喜，在野十年忧。下走惭簪绂，前驱愧蒯缑。无能驯鹿性，终尔怯螭头。
酬黎户部见赠
作者：张元凯
朝代：明

岭南才子鬓如霜，忽赠新诗比夜光。供奉昔曾淹李白，度支今复滞冯唐。凤毛散落临池彩，鸡舌含馀入座香。愧我燕然无计勒，可堪执御老词场。
醉宿僧舍觉起言志
作者：张元凯
朝代：明

偶携绿玉壶，来借青莲座。桃花对命觞，尽醉颓然卧。春云夜不飞，覆被为我衣。残月升高檐，照见白板扉。萧然在僧舍，起立双树下。顾影独徘徊，万感生清夜。原生久悬鹑，买臣行负薪。嗟嗟江海客，何蒙牖下尘。人生贵适意，富贵何时至。投湘不可为，乘桴非吾事。吾已无黄金，安用求知音。楚狂接舆者，庶几获我心。
醉宿幼元寓二首
作者：张元凯
朝代：明

方朔栖金马，文园卧锦茵。远携阳羡秫，乍酿洞庭春。红树摇歌扇，青衣动舞尘。沉酣自吾党，休沐肯嫌频。为欢常卜夜，不厌酒淋漓。湿尔凤毛好，濡吾燕颔奇。放歌惊宿鸟，深坐待朝曦。却洗何人事，高阳郦食其。
醉宿幼元寓二首·其一
作者：张元凯
朝代：明

方朔栖金马，文园卧锦茵。远携阳羡秫，乍酿洞庭春。红树摇歌扇，青衣动舞尘。沉酣自吾党，休沐肯嫌频。
醉宿幼元寓二首·其二
作者：张元凯
朝代：明

为欢常卜夜，不厌酒淋漓。湿尔凤毛好，濡吾燕颔奇。放歌惊宿鸟，深坐待朝曦。却洗何人事，高阳郦食其。
醉道士歌题弇山园藏卷
作者：张元凯
朝代：明

列真之宇太微宫，碧桃千树吹春风。相逢尽是餐霞客，翩跹长揖壶中公。壶中跳入杳无际，金台银阙非人世。玉液涓涓汇作池，黄流泯泯倾如注。式歌有酒旨且多，三三两两朱颜酡。漫笑真人能服炼，谁知老子亦婆娑。髣髴步虚行复止，曲肱聊隐乌皮几。背痒欲倩麻姑搔，觉来失却王乔履。牛饮鲸呼总易醺，牵裳濡首乱纷纷。拍浮倒蹋琼科案，酩酊那开蕊级文。土木形骸恒伫立，手持玉笛吹不得。平头奴子力不禁，扶携踉蹡将安适。浪游五岳穷三山，联袂尽是桃花颜。绛河迢递谁相待，上元夫人名阿环。会时不问胡麻饭，解酲五斗何足算。牵出青牛欲倒骑，黄冠欹斜白发乱。此中玄妙识者谁，仙药元从曲蘖遗。披图展卷心自醉，颓然此辈真吾师。主人谓若幸无负，我且斟若以大斗。倘画当年醉步兵，江东张翰应居首。
采芳园六咏 其一 栖云室
作者：张元凯
朝代：明

竹树潇湘声，华馆岩壑意。夜不下朱帘，为有云来去。
采芳园六咏 其三 桃李轩
作者：张元凯
朝代：明

黄鸟鸣嘤嘤，芳园开桃李。美人期不来，春风吹绿水。
采芳园六咏 其二 搴芳亭
作者：张元凯
朝代：明

白露零木兰，清沚浮菡萏。众芳何缤纷，朝搴与夕揽。
采芳园六咏 其五 雨花庵
作者：张元凯
朝代：明

精室非招提，绣佛何然有。天花座上飞，为问染衣不。
采芳园六咏 其六 芙蓉堤
作者：张元凯
朝代：明

芙蓉出秋水，盈盈好颜色。欲采无轻舟，夕阳空伫立。
采芳园六咏 其四 听溜石
作者：张元凯
朝代：明

深山一夜雨，白虹走青壁。欲听松下泉，且枕溪头石。
采芳园六咏·栖云室
作者：张元凯
朝代：明

竹树潇湘声，华馆岩壑意。夜不下朱帘，为有云来去。白露零木兰，清沚浮菡萏。众芳何缤纷，朝搴与夕揽。黄鸟鸣嘤嘤，芳园开桃李。美人期不来，春风吹绿水。深山一夜雨，白虹走青壁。欲听松下泉，且枕溪头石。精室非招提，绣佛何然有。天花座上飞，为问染衣不。芙蓉出秋水，盈盈好颜色。欲采无轻舟，夕阳空伫立。
采菱词
作者：张元凯
朝代：明
体裁：诗

菱角何纤纤，菱叶何田田。鸳鸯与鸂鶒，对对浮清川。采菱白晰郎，荡桨后复前。偶逢西家姝，隔浦来采莲。娇容入花乱，素腕随荇牵。要住语绸缪，风动裙带偏。采采忘采角，但采叶在船。赠我双莲子，庶几不空还。
金昌亭偶述
作者：张元凯
朝代：明

锦浪逐兰桡，桃花映画桥。巫山魂欲断，洛水影偏娇。倚醉斜云髻，临风曳雾绡。当年溱与洧，芍药戏相要。
金昌亭送客
作者：张元凯
朝代：明

客子欲分袂，离亭恋夕曛。楼台吴泽国，舟楫楚江濆。树外白云断，城隅绿水分。萍浮千万里，何地更逢君。
金昌篇
作者：张元凯
朝代：明

青山浮震泽，紫霭凝沧溟。既庶古吴邑，有美金昌亭。金昌亭子碧城趾，傍临大道平如砥。象纬台窥万雉雄，阊阖门开千片绮。垂阳绣陌春载阳，芳草朱桥满路香。甲第连云巢翡翠，人家临水扑鸳鸯。玉楼天上近，金屋民间藏。秾彼桃李葩，映此鹦鹉觞。茂苑郁葱茜，胥江艳花月。丽藻飞彩毫，芳尘袭罗袜。清歌鸣凤舞惊鸿，宝树琼轩乐未穷。芙蓉散乱妆台锦，兰麝氤氲步障风。桂醑浮波玉为馔，高堂屋壁金珠缘。虽非戚里与皇家，万户千门烂若霞。玉帛南邻耀皎日，簪缨北里生光华。清时富贵偏多暇，少岁欢娱昼为夜。宅中歌笑尽金张，座上风流总王谢。泽国无烦拥画轮，吴侬飞楫浪如银。湖舸载将西子去，渚花开作馆娃春。蝉鬓宫云薄，蛾眉山月新。为雨乍逢情易合，倾城再见价难论。由来金谷明珠贱，却笑临邛绿绮贫。迷花醉月靡年载，相逢剩有朱颜在。长风可破月可拾，直欲扬舲泛沧海。沧海回波不复来，拂衣高眺吴王台。吴王宫阙莽难辨，棘荆麋鹿令人猜。棹歌犹唱乌栖曲，百花洲上蘼芜绿。一川春雨鹧鸪鸣，鹧鸪声里年华更。身世隙驹影，富贵草头露。万物不可齐，士也何须遇。园有桃，歌且谣。半生落魄无推择，大块与尔同逍遥。长镵朝过买臣里，短衣暮上伯通桥。举案徒自恭，庑下竟寂寥。不挂会稽章，空老吴门樵。
金陵山寺诗八首 其一 报恩寺
作者：张元凯
朝代：明

燕邸龙飞答上玄，鼎新宁数赤乌年。凤城宝气云俱瑞，雁塔珠光月并圆。不尽烟花连万井，俨然宫阙丽诸天。真如岂易同灰劫，佛日皇图共永绵。
金陵山寺诗八首 其七 牛首山
作者：张元凯
朝代：明

白云梯上好支筇，缥缈双峰路几重。宝宇覆岩巢翡翠，琳宫缘岫嵌芙蓉。浮图巧入僧寮影，麋鹿閒寻野客踪。幸藉维摩遗半榻，静听松外晓堂钟。
金陵山寺诗八首 其三 灵谷寺
作者：张元凯
朝代：明

十里长松入杳冥，殿前功德水泠泠。气因定鼎千林紫，山托传灯万古青。群鹿避人过隧道，寒花迎客媚空庭。草堂蕙帐今馀几，笑诵楣间旧勒铭。
金陵山寺诗八首 其二 雨花台
作者：张元凯
朝代：明

佛宇禅扉映晚霞，青山回合大堤斜。似将高座台边雨，散作长干市上花。绮绣道傍公子骑，歌钟云外列侯家。繁华岂是今犹昔，月露前朝几劫沙。
金陵山寺诗八首 其五 栖霞寺
作者：张元凯
朝代：明

徵君栖处莽云烟，万顷澄江列岫连。岩佛刻成疑是绣，香泉涌出遍生莲。南朝古刹开三界，西域高僧隐四禅。纵为摄山多异草，须从觉路觅真诠。
金陵山寺诗八首 其八 祖堂寺
作者：张元凯
朝代：明

东都门外乱山稠，野寺松筠一径幽。万壑峰阴连夕照，半林春雨散平畴。莲花昔涌黄金地，贝叶今藏白玉楼。见说融师端习懒，也知中散便能留。
金陵山寺诗八首 其六 天界寺
作者：张元凯
朝代：明

春明门外梵王家，香室经台护绛纱。礼罢金仙新铸像，供将鹿女乍衔花。孤云寂寂窥禅定，驯鸽栖栖听法华。方丈自能容卓锡，何须世外有恒沙。
金陵山寺诗八首 其四 观音阁
作者：张元凯
朝代：明

帝里栴檀香满林，更开慈阁大江浔。献花鹦鹉当窗入，抱月蛟龙绕座吟。草树尽为华鬘色，波涛犹作海潮音。亦知阅水同观世，泡影浮湛自古今。
金陵山寺诗八首·报恩寺
作者：张元凯
朝代：明

燕邸龙飞答上玄，鼎新宁数赤乌年。凤城宝气云俱瑞，雁塔珠光月并圆。不尽烟花连万井，俨然宫阙丽诸天。真如岂易同灰劫，佛日皇图共永绵。佛宇禅扉映晚霞，青山回合大堤斜。似将高座台边雨，散作长干市上花。绮绣道傍公子骑，歌钟云外列侯家。繁华岂是今犹昔，月露前朝几劫沙。十里长松入杳冥，殿前功德水泠泠。气因定鼎千林紫，山托传灯万古青。群鹿避人过隧道，寒花迎客媚空庭。草堂蕙帐今馀几，笑诵楣间旧勒铭。帝里栴檀香满林，更开慈阁大江浔。献花鹦鹉当窗入，抱月蛟龙绕座吟。草树尽为华鬘色，波涛犹作海潮音。亦知阅水同观世，泡影浮湛自古今。徵君栖处莽云烟，万顷澄江列岫连。岩佛刻成疑是绣，香泉涌出遍生莲。南朝古刹开三界，西域高僧隐四禅。纵为摄山多异草，须从觉路觅真诠。春明门外梵王家，香室经台护绛纱。礼罢金仙新铸像，供将鹿女乍衔花。孤云寂寂窥禅定，驯鸽栖栖听法华。方丈自能容卓锡，何须世外有恒沙。白云梯上好支筇，缥缈双峰路几重。宝宇覆岩巢翡翠，琳宫缘岫嵌芙蓉。浮图巧入僧寮影，麋鹿閒寻野客踪。幸藉维摩遗半榻，静听松外晓堂钟。东都门外乱山稠，野寺松筠一径幽。万壑峰阴连夕照，半林春雨散平畴。莲花昔涌黄金地，贝叶今藏白玉楼。见说融师端习懒，也知中散便能留。
金陵徐园宴集分得壶字二首
作者：张元凯
朝代：明

卢橘园千顷，葡萄酒百壶。溪声来远瀑，云影曳流苏。花落纷迎蝶，萍流曲引凫。主人能好客，当代执金吾。凤凰犹馆榭，朱雀半蘼芜。公子元封魏，佳人本姓卢。云霄开甲第，歌舞出名都。不羡金为埒，唯怜玉作壶。
金陵徐园宴集分得壶字二首·其一
作者：张元凯
朝代：明

卢橘园千顷，葡萄酒百壶。溪声来远瀑，云影曳流苏。花落纷迎蝶，萍流曲引凫。主人能好客，当代执金吾。
金陵徐园宴集分得壶字二首·其二
作者：张元凯
朝代：明

凤凰犹馆榭，朱雀半蘼芜。公子元封魏，佳人本姓卢。云霄开甲第，歌舞出名都。不羡金为埒，唯怜玉作壶。
钱翁歌为磬室山人寿
作者：张元凯
朝代：明

钱翁不是蓬蒿人，自称吴越诸王孙。布衣不受缁尘染，混俗能将白眼存。栖迟陋巷蓬蒿翳，抱膝长吟靡年岁。家藏万卷不知贫，更倚丹青曾绝世。巴江急峡巫山峰，汉时古柏秦时松。钱翁下笔无数点，便觉烟云千万重。长康安道名谁称，世情都无神自胜。屦集常憎户外尘，萧然一室如悬磬。钱翁不满五尺长，意气能飞千仞霜。等閒不受诸侯币，虚左曾持公子觞。吾家都护弄柔翰，风流寄兴东山畔。傍水新开燕子楼，临花高捲鸳鸯幔。爱惜长干刘采春，当时西第几留宾。坐中不少严夫子，幕下常多郭舍人。自是钱翁交莫逆，春山花月同穿屐。如今花落月西沉，但见钱翁头尽白。黄公垆下莫经过，吹笛山阳感慨多。凄凉若问吴趋第，四壁徒存一雀罗。翟公门前何所有，春风乍上新杨柳。百斛金阊绿玉浆，沽来且作钱翁寿。钱翁七十意何如，云在青天任卷舒。他时倘画通家子，丘壑偏宜谢幼舆。
铜雀
作者：张元凯
朝代：明
体裁：五言律诗

奉寝传遗教，留欢觅故心。梦为云雨薄，恩向死生深。幰解犹纤玉，香分剩郁金。可堪漳水月，夜夜照孤衾。
铜雀
作者：张元凯
朝代：明

奉寝传遗教，留欢觅故心。梦为云雨薄，恩向死生深。解犹纤玉，香分剩郁金。可堪漳水月，夜夜照孤衾。
长安春望二首
作者：张元凯
朝代：明

芝房桂殿暮氤氲，霄汉归来鹓鹭群。月出脩眉悬碧树，露擎高掌拂朱云。宫莺入柳飞难见，厩马迷花嘶不闻。尽说宸游多睿藻，远臣唯有诵横汾。幽燕今是汉西京，宫阙参差入太清。紫禁铜龙閒夕照，绿杨缇骑散春明。繁花总异人间色，众乐能传天上声。盛世有谣同击壤，可知无筑和荆卿。
长安春望二首
作者：张元凯
朝代：明

莺花鸣凤晓，钟鼓濯龙开。湛露仙人掌，晴云日观台。河将银汉去，山向玉宸来。辇下阳春曲，能容骑尉裁。太和盈宇宙，烂漫遍光华。美丽都人绮，芳菲辇道沙。紫骝衔禁草，黄鸟卧宫花。一望千重殿，常生五色霞。
长安春望二首·其一
作者：张元凯
朝代：明

芝房桂殿暮氤氲，霄汉归来鹓鹭群。月出脩眉悬碧树，露擎高掌拂朱云。宫莺入柳飞难见，厩马迷花嘶不闻。尽说宸游多睿藻，远臣唯有诵横汾。
长安春望二首·其一
作者：张元凯
朝代：明

莺花鸣凤晓，钟鼓濯龙开。湛露仙人掌，晴云日观台。河将银汉去，山向玉宸来。辇下阳春曲，能容骑尉裁。
长安春望二首·其二
作者：张元凯
朝代：明

太和盈宇宙，烂漫遍光华。美丽都人绮，芳菲辇道沙。紫骝衔禁草，黄鸟卧宫花。一望千重殿，常生五色霞。
长安春望二首·其二
作者：张元凯
朝代：明

幽燕今是汉西京，宫阙参差入太清。紫禁铜龙閒夕照，绿杨缇骑散春明。繁花总异人间色，众乐能传天上声。盛世有谣同击壤，可知无筑和荆卿。
长安街伏睹庄皇帝梓宫归山陵二首
作者：张元凯
朝代：明

虎贲趋上将，龙驭从群仙。■幕灵芝盖，祠坛瑞玉筵。进贤冠未毁，斩佞剑犹悬。帝子真纯孝，冲年泪似泉。薤露盈驰道，臣民候挽齐。山河俄改色，草树尽含凄。象卫过金马，刍灵出碧鸡。有髯攀不及，怅望鼎湖西。
长安街伏睹庄皇帝梓宫归山陵二首·其一
作者：张元凯
朝代：明

虎贲趋上将，龙驭从群仙。■幕灵芝盖，祠坛瑞玉筵。进贤冠未毁，斩佞剑犹悬。帝子真纯孝，冲年泪似泉。
长安街伏睹庄皇帝梓宫归山陵二首·其二
作者：张元凯
朝代：明

薤露盈驰道，臣民候挽齐。山河俄改色，草树尽含凄。象卫过金马，刍灵出碧鸡。有髯攀不及，怅望鼎湖西。
长安送客
作者：张元凯
朝代：明

上林花满未曾看，客舍霜飞把铗弹。赋就不逢杨得意，且骑款段出长安。
长安道四首
作者：张元凯
朝代：明

二月桃始华，千门柳初绿。饮酒青楼间，望见黄金屋。羽林期门儿，下直誇闾里。昨朝旄仗下，肃慎贡楛矢。朝出春明门，青山夹驰道。流水公子车，如茵王孙草。年少霍家奴，横行紫骝马。道逢五侯来，扬鞭不肯下。
长安道四首·其一
作者：张元凯
朝代：明

二月桃始华，千门柳初绿。饮酒青楼间，望见黄金屋。
长安道四首·其三
作者：张元凯
朝代：明

朝出春明门，青山夹驰道。流水公子车，如茵王孙草。
长安道四首·其二
作者：张元凯
朝代：明

羽林期门儿，下直誇闾里。昨朝旄仗下，肃慎贡楛矢。
长安道四首·其四
作者：张元凯
朝代：明

年少霍家奴，横行紫骝马。道逢五侯来，扬鞭不肯下。
閒助甫参伯近有西秦之命喜而赋诗寄之
作者：张元凯
朝代：明

海岱烟云开，仰见日月朗。颇有高世心，悠然发远想。明珠成霓玉成虹，不见萧敷与艾丛。乍闻初拜凉州牧，乃是河南张长公。向来不与人间事，消息传来喜不寐。屹然独立有长城，何必秦关重百二。丈夫高抱乐长征，瀚海天山渺去旌。祁连大漠风雷色，疏勒飞泉金石声。坐镇清风生朔野，三军尽爱宽裘者。自是中朝山巨源，一麾出守看平蕃。檄书不借陈琳草，游侠毋烦剧孟言。独据羌床围细柳，朅来殊胜东山不。黄石相逢知我心，苍生有待何能负。昔时邂逅娄水边，琅琊甲第青云连。读君新诗如入峡，绝壁腾波天倒悬。我马玄黄饥且馑，何期一见称神骏。价觅千金市与人，主非伯乐谁能信。由是蹉跎一十春，萧萧双鬓半如银。君今新得酒泉郡，应念东吴旧酒人。
闭关
作者：张元凯
朝代：明

余本餐霞客，曾无爱独醒。蹇修元迕俗，灵鉴自沉冥。竹帛春云散，荣华早露零。闭关谁最善，颂酒得刘伶。
闺中词二十首有序 其一 春晓
作者：张元凯
朝代：明

晓睡蒙蒙锦帐低，合欢床在最深闺。梦魂化作双鸳鸟，飞向并头莲里栖。
闺中词二十首有序 其七 秋思
作者：张元凯
朝代：明

鸾凤衾裯不复陈，任从蛛网任从尘。秋风一夕容华落，总是长门赋里人。
闺中词二十首有序 其三 临花
作者：张元凯
朝代：明

花枝不减去年红，妾貌今年似不同。游子不归花又落，年年人老怨东风。
闺中词二十首有序 其九 山阁
作者：张元凯
朝代：明

凭高罗袂不胜寒，笑插山花倚石阑。无限远峰浮黛色，飞来镜里入眉端。
闺中词二十首有序 其二 锦筵
作者：张元凯
朝代：明

华堂疏越响朱弦，有女明妆对俨然。玉斝乱飞翻翠袖，淳于先已醉初筵。
闺中词二十首有序 其二十 拥炉
作者：张元凯
朝代：明

共簇红炉近翠床，貂狐袖手不成妆。愿言咫尺恒相倚，莫与春风出洞房。
闺中词二十首有序 其五 览镜
作者：张元凯
朝代：明

晓帐晴晖照影孤，桃花片片扑流苏。一枝镜里犹堪摘，未识狂夫记得无。
闺中词二十首有序 其八 远书
作者：张元凯
朝代：明

尺素含啼寄塞垣，锦囊缄处绣双鸳。远书未必真能达，纵郁烦忧肯尽言。
闺中词二十首有序 其六 持筐
作者：张元凯
朝代：明

取斧携筐卷袖罗，柔荑无奈远扬何。桑间莫浪逢人语，调笑秋胡世上多。
闺中词二十首有序 其十 野航
作者：张元凯
朝代：明

兰桨轻摇莲叶开，孅孅罗袜净无埃。雨云不向巫山去，容与还从洛水来。
闺中词二十首有序 其十一 晓汲
作者：张元凯
朝代：明

汲罢清泉露湿鞋，碧梧飘叶半空阶。羞他井底孤凰影，堕却嫁时双凤钗。
闺中词二十首有序 其十七 小饮
作者：张元凯
朝代：明

夜寒孤坐强持杯，惆怅红颜对落梅。淑女未能忘旨酒，周南什里赋金罍。
闺中词二十首有序 其十三 采莲
作者：张元凯
朝代：明

凫鹥撩乱起蒹葭，弄桨穿莎湿绛纱。世上恨无连理藕，波间喜有并头花。
闺中词二十首有序 其十九 缝衣
作者：张元凯
朝代：明

征衣寄去到长安，才见霜飞木叶丹。何事深闺缝未息，高堂垂白恰初寒。
闺中词二十首有序 其十二 夜奕
作者：张元凯
朝代：明

手弹玉垒照银缸，闺閤和亲未受降。自是南风犹不竞，无端输子一双双。
闺中词二十首有序 其十五 洞房
作者：张元凯
朝代：明

兰气俄从翠被生，烛辉犹傍绣床明。枕边栩栩双蝴蝶，搅断鸳鸯梦不成。
闺中词二十首有序 其十八 弄婴
作者：张元凯
朝代：明

锦襁犹自泣呱呱，玩弄当年小凤雏。恐学良人游汗漫，任教绣户不悬弧。
闺中词二十首有序 其十六 酒肆
作者：张元凯
朝代：明

糟丘忽漫出芙蕖，却向垆头粉靥舒。含态含娇情不一，似曾相识马相如。
闺中词二十首有序 其十四 乘骑
作者：张元凯
朝代：明

联镳举袂柳风吹，银镫金莲步步垂。按辔要郎花下语，莫教马首暂参差。
闺中词二十首有序 其四 见月
作者：张元凯
朝代：明

月昔圆时人共怜，人今远去月空圆。亦知天外原同照，无奈人间各一天。
闺中词二十首有序·春晓
作者：张元凯
朝代：明

晓睡蒙蒙锦帐低，合欢床在最深闺。梦魂化作双鸳鸟，飞向并头莲里栖。华堂疏越响朱弦，有女明妆对俨然。玉斝乱飞翻翠袖，淳于先已醉初筵。花枝不减去年红，妾貌今年似不同。游子不归花又落，年年人老怨东风。月昔圆时人共怜，人今远去月空圆。亦知天外原同照，无奈人间各一天。晓帐晴晖照影孤，桃花片片扑流苏。一枝镜里犹堪摘，未识狂夫记得无。取斧携筐卷袖罗，柔荑无奈远扬何。桑间莫浪逢人语，调笑秋胡世上多。鸾凤衾裯不复陈，任从蛛网任从尘。秋风一夕容华落，总是长门赋里人。尺素含啼寄塞垣，锦囊缄处绣双鸳。远书未必真能达，纵郁烦忧肯尽言。凭高罗袂不胜寒，笑插山花倚石阑。无限远峰浮黛色，飞来镜里入眉端。兰桨轻摇莲叶开，孅孅罗袜净无埃。雨云不向巫山去，容与还从洛水来。汲罢清泉露湿鞋，碧梧飘叶半空阶。羞他井底孤凰影，堕却嫁时双凤钗。手弹玉垒照银缸，闺閤和亲未受降。自是南风犹不竞，无端输子一双双。凫鹥撩乱起蒹葭，弄桨穿莎湿绛纱。世上恨无连理藕，波间喜有并头花。联镳举袂柳风吹，银镫金莲步步垂。按辔要郎花下语，莫教马首暂参差。兰气俄从翠被生，烛辉犹傍绣床明。枕边栩栩双蝴蝶，搅断鸳鸯梦不成。糟丘忽漫出芙蕖，却向垆头粉靥舒。含态含娇情不一，似曾相识马相如。夜寒孤坐强持杯，惆怅红颜对落梅。淑女未能忘旨酒，周南什里赋金罍。锦襁犹自泣呱呱，玩弄当年小凤雏。恐学良人游汗漫，任教绣户不悬弧。征衣寄去到长安，才见霜飞木叶丹。何事深闺缝未息，高堂垂白恰初寒。共簇红炉近翠床，貂狐袖手不成妆。愿言咫尺恒相倚，莫与春风出洞房。
闺思二首
作者：张元凯
朝代：明

夫婿萧关外，音书寂不闻。朝朝江上石，夜夜枕边云。鸾镜元羞妾，蛾眉好待君。还将丝一寸，绣作锦回文。夜梦空飞远，朝心郁不开。宝钗寒翠羽，瑶瑟长青苔。花瓣粘蜂去，晴丝罥燕来。前鱼无暇泣，别鹤恨难裁。
闺思二首·其一
作者：张元凯
朝代：明

夫婿萧关外，音书寂不闻。朝朝江上石，夜夜枕边云。鸾镜元羞妾，蛾眉好待君。还将丝一寸，绣作锦回文。
闺思二首·其二
作者：张元凯
朝代：明

夜梦空飞远，朝心郁不开。宝钗寒翠羽，瑶瑟长青苔。花瓣粘蜂去，晴丝罥燕来。前鱼无暇泣，别鹤恨难裁。
闺怨二首
作者：张元凯
朝代：明

花落閒庭燕子归，楚宫腰细不胜围。三春憔悴飞蓬首，青镜空留明月辉。落木萧萧江上山，雁门不寄雁书还。封侯岂是寻常事，游子偏多恋玉关。
闺怨二首
作者：张元凯
朝代：明

遥山极浦莽苍烟，万里何由寄锦笺。化石未成心尚在，为云不返梦犹牵。鸳鸯岂宿飞狐塞，菡萏难开饮马泉。纵是封侯消息近，春残花老各潸然。膏沐无光粉黛残，况闻车骑过邯郸。关门百二重重恨，雁足冰霜字字寒。陇水角声风外听，天山弓影月中看。深闺不识金微塞，玉笛空吹行路难。
闺怨二首·其一
作者：张元凯
朝代：明

花落閒庭燕子归，楚宫腰细不胜围。三春憔悴飞蓬首，青镜空留明月辉。
闺怨二首·其一
作者：张元凯
朝代：明

遥山极浦莽苍烟，万里何由寄锦笺。化石未成心尚在，为云不返梦犹牵。鸳鸯岂宿飞狐塞，菡萏难开饮马泉。纵是封侯消息近，春残花老各潸然。
闺怨二首·其二
作者：张元凯
朝代：明

膏沐无光粉黛残，况闻车骑过邯郸。关门百二重重恨，雁足冰霜字字寒。陇水角声风外听，天山弓影月中看。深闺不识金微塞，玉笛空吹行路难。
闺怨二首·其二
作者：张元凯
朝代：明

落木萧萧江上山，雁门不寄雁书还。封侯岂是寻常事，游子偏多恋玉关。